(Návrh)

ZÁKON

z ......... 2025

**o psychologickej činnosti a psychoterapeutickej činnosti a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

**PRVÁ ČASŤ**

**VŠEOBECNÉ USTANOVENIA**

**§ 1**

**Predmet úpravy**

1. Tento zákon upravuje
2. podmienky na výkon povolania psychológ a na výkon psychoterapeutickej činnosti,
3. podmienky poskytovania psychologickej činnosti a poskytovania psychoterapeutickej činnosti podľa tohto zákona,
4. ďalšie vzdelávanie súvisiace s výkonom psychologickej činnosti a výkonom psychoterapeutickej činnosti,
5. niektoré otázky pôsobnosti Slovenskej komory psychológov (ďalej len „komora”) a správy výkonu psychologickej činnosti a psychoterapeutickej činnosti,
6. dohľad nad dodržiavaním povinností podľa tohto zákona.
7. Týmto zákonom nie sú dotknuté kvalifikačné predpoklady na výkon odborných činností odborných zamestnancov v kategórii odborného zamestnanca psychológ a školský psychológ podľa osobitného predpisu[[1]](#footnote-2)), podmienky na výkon povolania psychológ, na výkon psychoterapeutickej činnosti ani podmienky poskytovania psychologickej činnosti alebo psychoterapeutickej činnosti na účely ustanovené osobitným predpisom.[[2]](#footnote-3))

**§ 2**

**Základné ustanovenia**

1. Psychologická činnosť je činnosť zameraná na skúmanie, opis, hodnotenie, predikciu a ovplyvňovanie prežívania a správania sa fyzickej osoby alebo skupiny fyzických osôb prostredníctvom psychologických metód, ktoré zodpovedajú súčasnému vedeckému poznaniu a na dôkazoch založenej praxi. Psychologická činnosť je činnosť vykonávaná psychológom zapísaným v registri podľa tohto zákona, ak v § 8 ods. 1 písm. a) nie je ustanovené inak, psychológom vykonávajúcim činnosť podľa osobitného predpisu[[3]](#footnote-4)) alebo psychológom poskytujúcim konzultačnú činnosť podľa § 6 ods. 3. Psychologickou činnosťou nie je využívanie prístupu vychádzajúceho z psychológie v rámci poskytovania psychosociálnej podpory, psychologickej prvej pomoci alebo výkonu inej odbornej činnosti.[[4]](#footnote-5))
2. Psychoterapeutická činnosť je systematizované používanie vybraných psychologických metód na úpravu prežívania, správania sa, narušenej činnosti organizmu a podporu duševného zdravia fyzickej osoby alebo skupiny fyzických osôb. Psychoterapeutická činnosť je činnosť vykonávaná psychológom, fyzickou osobou zapísanou v registri podľa tohto zákona alebo zdravotníckym pracovníkom vykonávajúcim činnosť podľa osobitného predpisu.[[5]](#footnote-6)) Psychoterapeutickou činnosťou nie je využívanie psychoterapeutických postupov v rámci poskytovania psychosociálnej podpory, psychologickej prvej pomoci alebo vykonávania inej odbornej činnosti.[[6]](#footnote-7))
3. Psychologická činnosť a psychoterapeutická činnosť sa považuje za činnosť zameranú alebo majúcu dopad na ochranu, zachovanie a navrátenie zdravia podľa osobitného predpisu,[[7]](#footnote-8)) ak nie je poskytovaná ako konzultačná činnosť podľa § 6 ods. 3.
4. Supervízna činnosť na účely tohto zákona je odborná činnosť zameraná na poskytovanie profesionálnej podpory v rámci príslušnej odbornej spôsobilosti na výkon psychologickej činnosti alebo psychoterapeutickej činnosti s cieľom prehlbovania odborných, emocionálnych a postojových kompetencií, prevencie syndrómu profesionálneho vyhorenia a zabezpečenia etickej praxe; tým nie je dotknutý výkon supervízie podľa osobitného predpisu.[[8]](#footnote-9))
5. Psychológje fyzická osoba vykonávajúca psychologickú činnosť, ktorá získala vysokoškolské vzdelanie prvého stupňa a druhého stupňa v študijnom odbore psychológia. Označenie „psychológ” môže používať osoba podľa prvej vety.
6. Iným osobám ako osobám uvedeným v odseku 5 sa zakazuje používať označenie „psychológ“; tým nie je dotknuté používanie označenia „psychológ” podľa osobitného predpisu.[[9]](#footnote-10))
7. Poskytovateľ na účely tohto zákona je fyzická osoba - podnikateľ alebo právnická osoba, ktorá poskytuje psychologickú činnosť a psychoterapeutickú činnosť na základe licencie podľa § 35 ods. 1 písm. c) a d).
8. Psychologický asistent je fyzická osoba s odbornou spôsobilosťou podľa § 8 ods. 1 písm. a), ktorá vykonáva psychologickú činnosť pod dohľadom odborného garanta v pracovnoprávnom vzťahu alebo obdobnom pracovnom vzťahu u poskytovateľa podľa odseku 7.
9. Register je register vedený podľa osobitného predpisu,[[10]](#footnote-11)) v ktorom komora registruje psychológov v zdravotníctve[[11]](#footnote-12)) a osoby oprávnené vykonávať psychologickú činnosť a psychoterapeutickú činnosť alebo poskytovať psychologickú činnosť a psychoterapeutickú činnosť podľa tohto zákona.
10. Registrovaná osoba je fyzická osoba zapísaná v registri podľa tohto zákona, ktorá bola zapísaná podľa § 31.

**§ 3**

**Výkon povolania psychológ a výkon psychologickej činnosti**

1. Povolanie psychológ sa vykonáva
2. v pracovnoprávnom vzťahu alebo v obdobnom pracovnom vzťahu,[[12]](#footnote-13))
3. na základe licencie podľa § 35 ods. 1 písm. a) až c),
4. na základe licencie podľa osobitného predpisu,[[13]](#footnote-14)) povolenia podľa osobitného predpisu,[[14]](#footnote-15)) alebo súhlasu Ministerstva zdravotníctva Slovenskej republiky (ďalej len „ministerstvo zdravotníctva“) na dočasný a príležitostný výkon zdravotníckeho povolania podľa osobitného predpisu,[[15]](#footnote-16)) alebo
5. na základe registrácie podľa § 31, ak ide o výkon konzultačnej činnosti podľa § 6 ods. 3.
6. Za výkon psychologickej činnosti sa považuje najmä výkon
7. psychologickej prevencie,
8. psychologickej diagnostiky s použitím psychodiagnostických metód, testov a prístrojovej psychologickej diagnostiky,
9. psychologického poradenstva s použitím odborných postupov určených k podpore a ochrane duševného zdravia, kvality života, optimálneho výkonu, zdravého životného štýlu, osobnostného vývinu a sociálnych vzťahov jednotlivcov a skupiny,
10. psychologickej liečby podľa osobitného predpisu[[16]](#footnote-17)) s použitím odborných postupov na vedomé ovplyvnenie zdravotného stavu osoby s cieľom navrátiť jej zdravie, zabrániť ďalšiemu zhoršovaniu jej zdravotného stavu alebo zmierniť prejavy a dôsledky jej choroby, zameraná najmä na psychické poruchy a patologické vzorce správania,
11. posudzovania psychickej spôsobilosti podľa osobitného predpisu,[[17]](#footnote-18))
12. výkon supervízie psychologickej činnosti a výkon činnosti odborného garanta psychologickej činnosti,
13. vedecko-výskumnej a pedagogickej činnosti v psychologických odboroch alebo
14. konzultačnej činnosti v oblasti psychológie.
15. Ministerstvo zdravotníctva môže všeobecne záväzným právnym predpisom ustanoviť rozsah výkonu pracovných činností podľa odseku 2, ak vyžadujú odbornú spôsobilosť podľa osobitného predpisu[[18]](#footnote-19)) alebo ich možno vykonávať len ako súčasť liečebného plánu fyzickej osoby koordinovaného zdravotníckym pracovníkom.[[19]](#footnote-20))

**§ 4**

**Výkon psychoterapeutickej činnosti**

1. Psychoterapeutická činnosť sa vykonáva
2. v pracovnoprávnom vzťahu alebo v obdobnom pracovnom vzťahu,12)
3. na základe licencie podľa § 37 ods. 1 písm. a) a c) alebo
4. na základe licencie podľa osobitného predpisu,13) povolenia podľa osobitného predpisu14) alebo súhlasu ministerstva zdravotníctva na dočasný a príležitostný výkon zdravotníckeho povolania podľa osobitného predpisu.15)
5. Psychoterapeutická činnosť sa vykonáva ako systematizovaný súbor činností, ktorý zahŕňa
6. psychoterapeutické zhodnotenie osobnostných, behaviorálnych a iných súvisiacich faktorov aktuálneho stavu klienta,
7. vytvorenie hypotézy účinných faktorov zmeny prežívania, správania a narušenej funkcie organizmu,
8. vytvorenie psychoterapeutického plánu vrátane plánu hodnotenia dosiahnutých zmien,
9. aplikáciu všeobecných psychoterapeutických faktorov zmeny, najmä vytvorenie profesionálneho bezpečného kontaktu a vzťahu a
10. aplikáciu špecifických psychoterapeutických intervencií na uskutočnenie procesu zmeny podľa písmena b).
11. Za výkon psychoterapeutickej činnosti sa považuje aj
12. výkon supervíznej činnosti psychoterapeutickej činnosti a
13. vedecká činnosť a pedagogická činnosť v oblasti psychoterapeutickej činnosti.
14. Ministerstvo zdravotníctva môže všeobecne záväzným právnym predpisom ustanoviť rozsah výkonu pracovných činností podľa odseku 2, ak vyžadujú odbornú spôsobilosť podľa osobitného predpisu18) alebo ich možno vykonávať len ako súčasť liečebného plánu fyzickej osoby, koordinovaného zdravotníckym pracovníkom podľa osobitného predpisu.19)

**§ 5**

**Podmienky na výkon psychologickej činnosti a výkon psychoterapeutickej činnosti**

1. Podmienky na výkon psychologickej činnosti a výkon psychoterapeutickej činnosti sú
2. spôsobilosť na právne úkony v plnom rozsahu,
3. zdravotná spôsobilosť,
4. odborná spôsobilosť podľa § 8 ods. 1 písm. b) až e), ak ide o výkon psychologickej činnosti alebo podľa § 8 ods. 2, ak ide o výkon psychoterapeutickej činnosti,
5. bezúhonnosť,
6. poistenie zodpovednosti za škodu vzniknutú pri výkone profesijnej činnosti alebo pri poskytovaní činnosti, ak ide o poskytovateľa podľa § 2 ods. 7,
7. dôveryhodnosť, ak sa vyžaduje, a
8. zápis do registra podľa § 31 ods. 2, ak ide o fyzickú osobu, ktorá vykonáva psychologickú činnosť alebo psychoterapeutickú činnosť u poskytovateľa.
9. Na psychológa vykonávajúceho činnosť podľa osobitného predpisu[[20]](#footnote-21)) alebo psychológa poskytujúceho konzultačnú činnosť podľa § 6 ods. 3 sa podmienky na výkon psychologickej činnosti a výkon psychoterapeutickej činnosti podľa odseku 1 vzťahujú, ak požiada o zápis do registra podľa § 31 ods. 2.

**§ 6**

**Poskytovanie psychologickej činnosti a poskytovanie psychoterapeutickej činnosti**

1. Psychologickú činnosť a psychoterapeutickú činnosť podľa tohto zákona poskytuje poskytovateľ alebo ním určený zamestnanec s príslušnou odbornou spôsobilosťou podľa § 8, ak odsek 3 alebo osobitný predpis20) neustanovuje inak.
2. Psychologická činnosť a psychoterapeutická činnosť sa poskytuje ako
3. odborná činnosť podľa tohto zákona alebo podľa osobitného predpisu,20)
4. zdravotná starostlivosť[[21]](#footnote-22)) alebo
5. prierezová starostlivosť.[[22]](#footnote-23))
6. Psychologická činnosť sa poskytuje aj ako konzultačná činnosť, najmä v oblasti psychológie architektúry a urbanizmu, psychológie marketingu a médií, psychológie organizácie práce, psychológie dopravy, psychológie davu a športovej psychológie.
7. Ak odsek 3 neustanovuje inak, podmienkou poskytovania psychologickej činnosti a poskytovania psychoterapeutickej činnosti podľa tohto zákona je vydanie licencie podľa § 35 ods. písm. c) alebo písm. d); týmto nie je dotknuté poskytovanie psychologickej činnosti a poskytovania psychoterapeutickej činnosti podľa osobitného predpisu.20)
8. Ak ide o poskytovateľa fyzickú osobu - podnikateľa, podmienkou poskytovania je
9. určené obvyklé miesto výkonu činnosti,
10. povinné zmluvné poistenie zodpovednosti za škodu vzniknutú pri výkone profesijnej činnosti,
11. členstvo v komore,
12. dôveryhodnosť a
13. odborná spôsobilosť na výkon špecializovaných pracovných činností
    1. v špecializačnom odbore poradenská psychológia alebo klinická psychológia podľa osobitného predpisu,[[23]](#footnote-24)) ak špecializované pracovné činnosti vykonával v období dlhšom ako dva roky v priebehu predchádzajúcich siedmich rokov, alebo
    2. získaná vzdelaním podľa § 20 ods. 3 a § 22.
14. Ak ide o poskytovateľa právnickú osobu, podmienkou poskytovania je
    1. určené obvyklé miesto výkonu činnosti,
    2. povinné zmluvné poistenie zodpovednosti za škodu vzniknutú pri výkone profesijnej činnosti,
    3. dôveryhodnosť,
    4. bezúhonnosť podľa § 9 a
    5. odborný garant s odbornou spôsobilosťou podľa odseku 5 písm. e).
15. Poskytovateľ musí mať ustanoveného odborného garanta pre každú špecializovanú pracovnú činnosť alebo certifikovanú pracovnú činnosť, ktorú poskytuje, ak špecializovanú pracovnú činnosť alebo certifikovanú pracovnú činnosť nevykonáva psychológ, ktorému bola vydaná licencia podľa § 35 ods. 1 písm. a) alebo písm. b).

**§ 7**

**Zdravotná spôsobilosť**

1. Zdravotná spôsobilosť sa preukazuje lekárskym posudkom o zdravotnej spôsobilosti vo vzťahu k výkonu príslušného povolania podľa osobitného predpisu.[[24]](#footnote-25))
2. Komora pri dôvodnom podozrení na zmenu zdravotnej spôsobilosti podľa odseku 1 na podnet osoby, ktorej sa poskytuje činnosť podľa § 2 ods. 1 alebo ods. 2, alebo jej zákonného zástupcu, opatrovníka alebo osoby, ktorej je iná osoba zverená do starostlivosti rozhodnutím súdu (ďalej len „zákonný zástupca”), alebo komory príslušnej na vedenie registra podľa osobitného predpisu[[25]](#footnote-26)) vyzve fyzickú osobu zapísanú v registri, aby sa podrobila opakovanému posúdeniu zdravotnej spôsobilosti.
3. Fyzická osoba zapísaná v registri sa podrobí opakovanému posúdeniu zdravotnej spôsobilosti poskytovateľom špecializovanej zdravotnej starostlivosti, ktorého určí komora, do troch mesiacov od doručenia výzvy na opakované posúdenie zdravotnej spôsobilosti podľa odseku 2.
4. Fyzická osoba zapísaná v registri je povinná podrobiť sa opakovanému posúdeniu zdravotnej spôsobilosti do troch mesiacov odo dňa dovŕšenia 65. roku veku a následne každé dva roky po dovŕšení tohto veku.

**§ 8**

**Odborná spôsobilosť**

1. Odborná spôsobilosť na výkon psychologickej činnosti podľa tohto zákona je
2. odborná spôsobilosť na výkon činnosti psychologického asistenta, ktorú fyzická osoba dosiahla získaním vysokoškolského vzdelania prvého stupňa v študijnom odbore psychológia; asistent psychológa môže činnosť vykonávať len pod dohľadom odborného garanta,
3. odborná spôsobilosť na výkon odborných pracovných činností, ktorú psychológ dosiahol získaním vysokoškolského vzdelania druhého stupňa v študijnom odbore psychológia; tento psychológ samostatne vykonáva odborné pracovné činnosti súvisiace s poskytovaním psychologickej činnosti, ktoré zodpovedajú rozsahu a obsahu ním získaného vzdelania,
4. odborná spôsobilosť na výkon špecializovaných pracovných činností, ktoré psychológ získal absolvovaním špecializačného štúdia podľa § 22; tento psychológ samostatne vykonáva špecializované pracovné činnosti podľa akreditovaného študijného programu príslušného špecializačného odboru,
5. odborná spôsobilosť na výkon certifikovaných pracovných činností, ktoré psychológ získal absolvovaním certifikačnej prípravy podľa § 23; tento psychológ samostatne vykonáva certifikované pracovné činnosti podľa akreditovaného študijného programu príslušného certifikačného odboru, alebo
6. odborná spôsobilosť na výkon činnosti odborného garanta podľa § 19, ktorú psychológ dosiahol získaním vzdelania podľa písmena c) a samostatným vykonávaním špecializovaných pracovných činností v trvaní najmenej tri roky alebo získaním vzdelania podľa písmen c) a d) a samostatným vykonávaním certifikovaných pracovných činností v trvaní najmenej jeden rok.
7. Odborná spôsobilosť na výkon psychoterapeutickej činnosti podľa tohto zákona je odborná spôsobilosť na výkon certifikovaných pracovných činností
8. v certifikovanej pracovnej činnosti psychoterapia podľa osobitného predpisu,[[26]](#footnote-27))
9. získaná vzdelaním v psychoterapeutickej činnosti podľa § 20 ods. 3 a § 23.
10. Odborná spôsobilosť na výkon supervíznej činnosti je taká odborná spôsobilosť, ktorú fyzická osoba získala absolvovaním akreditovaného študijného programu podľa § 24.
11. Odbornú spôsobilosť na výkon činností podľa odseku 1 a 2 ustanoví vláda Slovenskej republiky nariadením; týmto nie je dotknutá odborná spôsobilosť na výkon zdravotníckeho povolania podľa osobitného predpisu.26)
12. Na uznávanie dokladov podľa odsekov 1 písm. a) a b) sa použijú ustanovenia osobitného predpisu.[[27]](#footnote-28))

**§ 9**

**Bezúhonnosť a dôveryhodnosť**

1. Ak osobitný predpis[[28]](#footnote-29)) neustanovuje inak, za bezúhonného sa na účely tohto zákona považuje ten, kto nebol právoplatne odsúdený za úmyselný trestný čin. Bezúhonnosť sa preukazuje špecializovaným výpisom z registra trestov,[[29]](#footnote-30)) nie starším ako tri mesiace.
2. Ak ide o cudzinca, bezúhonnosť sa preukazuje dokladom o bezúhonnosti obdobným výpisu z registra trestov vydaným príslušným orgánom štátu, ktorého je štátnym príslušníkom, alebo príslušným orgánom štátu jeho trvalého pobytu alebo obvyklého pobytu, nie starším ako tri mesiace, spolu s jeho úradne osvedčeným prekladom do slovenského jazyka alebo do českého jazyka.
3. Splnenie podmienky bezúhonnosti overuje komora; na tento účel je osoba povinná poskytnúť komore doklady podľa odsekov 1 a 2.
4. Dôveryhodný na účely tohto zákona je ten, komu v posledných dvoch rokoch pred podaním žiadosti o vydanie licencie
   1. nebola zrušená licencia podľa § 41 ods. 1 písm. c) až e),
   2. nebolo uložené disciplinárne opatrenie podľa tohto zákona komorou podľa § 43 ods. 3 písm. c) a d) a
   3. nebolo opakovane uložené disciplinárne opatrenie stavovskou organizáciou podľa osobitného predpisu.[[30]](#footnote-31))

**DRUHÁ ČASŤ**

**POVINNOSTI PRI VÝKONE PSYCHOLOGICKEJ ČINNOSTI A PSYCHOTERAPEUTICKEJ ČINNOSTI**

**§ 10**

1. Registrovaná osoba je povinná vykonávať psychologickú činnosť a psychoterapeutickú činnosť
2. s odbornou starostlivosťou,
3. čestne, zodpovedne, svedomito a
4. v súlade s najlepším záujmom osoby, ktorej psychologickú činnosť alebo psychoterapeutickú činnosť poskytuje.
5. Registrovaná osoba je ďalej povinná
6. vykonávať svoju činnosť odborne v súlade so všeobecne záväznými právnymi predpismi a s etickým kódexom, ktorý je uvedený v prílohe č. 1,
7. sústavne sa vzdelávať,
8. poučiť osobu, ktorej poskytuje psychologickú činnosť alebo psychoterapeutickú činnosť, alebo jej zákonného zástupcu, o účele, povahe, následkoch a rizikách poskytnutia psychologickej činnosti alebo psychoterapeutickej činnosti a o možnostiach voľby navrhovaných postupov poskytnutia psychologickej činnosti alebo psychoterapeutickej činnosti a ak nie je psychologická činnosť alebo psychoterapeutická činnosť poskytovaná na základe rozhodnutia súdu alebo rozhodnutia iného orgánu, aj o možnostiach voľby navrhovaných postupov poskytnutia psychologickej činnosti alebo psychoterapeutickej činnosti; ak je psychologická činnosť alebo psychoterapeutická činnosť poskytovaná na základe rozhodnutia súdu alebo rozhodnutia iného orgánu, je zákonný zástupca informovaný o zvolených postupoch poskytnutia psychologickej činnosti alebo psychoterapeutickej činnosti,
9. zachovávať mlčanlivosť o skutočnostiach, o ktorých sa dozvedel v súvislosti s výkonom psychologickej činnosti alebo psychoterapeutickej činnosti, ak osobitný predpis[[31]](#footnote-32)) neustanovuje inak,
10. viesť dokumentáciu o vykonanej psychologickej činnosti alebo psychoterapeutickej činnosti podľa § 15,
11. oznámiť komore údaje na zápis do registra, oznamovať zmenu údajov, predkladať doklady o zmene údajov a predložiť osvedčené kópie príslušných dokladov podľa osobitného predpisu,[[32]](#footnote-33))
12. každoročne do 31. januára zaplatiť ročný poplatok za vedenie registra,
13. bezodkladne oznámiť komore vznik a právny základ vzniku okolnosti majúcej za následok dočasné pozastavenie alebo zrušenie registrácie,
14. počas krízovej situácie[[33]](#footnote-34)) vykonať pracovnú povinnosť uloženú príslušnými orgánmi na zabezpečenie poskytovania starostlivosti o duševné zdravie, ak osobitný predpis neustanovuje inak,[[34]](#footnote-35))
15. podrobiť sa opakovanému posúdeniu zdravotnej spôsobilosti podľa § 7 ods. 2 až 4 a oznámiť a písomne preukázať výsledok opakovaného posúdenia,
16. dodržiavať ďalšie povinnosti ustanovené týmto zákonom alebo osobitným predpisom.[[35]](#footnote-36))
17. Ak je osobou, ktorej sa poskytuje psychologická činnosť alebo psychoterapeutická činnosť, maloleté dieťa, poučenie podľa odseku 2 písm. c) zodpovedá veku a vyspelosti dieťaťa. Ak to umožňuje osobitný predpis,[[36]](#footnote-37)) poskytnutie psychologickej činnosti alebo psychoterapeutickej činnosti je možné aj bez poučenia zákonného zástupcu.
18. Ak registrovanej osobe bránia v riadnom výkone psychologickej činnosti alebo psychoterapeutickej činnosti zdravotné dôvody alebo iné závažné dôvody, je povinný o tom bez zbytočného odkladu informovať zamestnávateľa, ak vykonáva psychologické činnosti alebo psychoterapeutické činnosti v pracovnoprávnom vzťahu alebo obdobnom pracovnom vzťahu, a osobu, ktorej sa psychologická činnosť alebo psychoterapeutická činnosť poskytuje.

**§ 11**

**Povinnosti poskytovateľa**

1. Poskytovateľ je povinný
2. poskytovať psychologickú činnosť a psychoterapeutickú činnosť v súlade s týmto zákonom a osobitnými predpismi,25)
3. v štátnom jazyku viditeľne označiť druh činnosti poskytovanej podľa tohto zákona, názov právnickej osoby alebo fyzickej osoby - podnikateľa a meno a priezvisko odborného garanta podľa § 19, ak je poskytovateľom právnická osoba,
4. informovať vopred osobu, ktorej sa činnosť poskytuje, alebo jej zákonného zástupcu o rozsahu a podmienkach ním poskytovanej psychologickej činnosti a psychoterapeutickej činnosti,
5. umiestniť na viditeľnom mieste cenník poskytovaných výkonov uskutočňovaných na žiadosť osoby,
6. preukázať sa osobe, ktorej poskytuje psychologickú činnosť alebo psychoterapeutickú činnosť, licenciou, ak jej túto činnosť poskytuje  na inom mieste ako v obvyklom mieste výkonu činnosti,
7. viesť dokumentáciu podľa § 15, ak osobitný predpis neustanovuje inak,[[37]](#footnote-38))
8. spracúvať, poskytovať a sprístupňovať údaje z dokumentácie podľa § 16, ak osobitný predpis neustanovuje inak,37)
9. zabezpečiť a uchovávať dokumentáciu podľa § 15 po dobu desať rokov, ak osobitný predpis neustanovuje inak,[[38]](#footnote-39))
10. vydať osobe, ktorej sa činnosť poskytuje, alebo jej zákonnému zástupcovi doklad o výške úhrady, ktorú uhrádza osoba za poskytnutú psychologickú činnosť alebo psychoterapeutickú činnosť,
11. vydať osobe, ktorej sa činnosť poskytuje, alebo jej zákonnému zástupcovi správu z poskytnutej psychologickej činnosti alebo psychoterapeutickej činnosti; ak s tým osoba, ktorej sa táto činnosť poskytuje, súhlasí, poskytovateľ nevydá správu z každého poskytnutia psychoterapeutickej činnosti podľa § 15 ods. 6, okrem správ obsahujúcich údaje podľa § 15 ods. 4 písm. d) a f),
12. pri poskytovaní psychologickej činnosti a psychoterapeutickej činnosti byť personálne zabezpečený a materiálno-technicky vybavený v súlade so svojím odborným zameraním,
13. povoliť orgánu príslušnému na výkon dohľadu vstup do miesta obvyklého výkonu činnosti, poskytnúť mu požadované informácie a súčinnosť potrebnú na výkon dohľadu a zdržať sa konania, ktoré by mohlo mariť výkon dohľadu,
14. dodržiavať ďalšie povinnosti ustanovené týmto zákonom alebo osobitným predpisom.25)
15. Poskytovateľ je ďalej povinný bezodkladne oznámiť
16. orgánu činnému v trestnom konaní[[39]](#footnote-40)) a úradu práce, sociálnych vecí a rodiny ako orgánu sociálnoprávnej ochrany detí a sociálnej kurately podľa osobitného predpisu,[[40]](#footnote-41)) v ktorého obvode sa maloletá osoba zdržiava, skutočnosti, ktoré sa poskytovateľ pri výkone svojej činnosti dozvedel a týkajú sa podozrenia na sexuálne zneužívanie[[41]](#footnote-42)) alebo iné zneužívanie[[42]](#footnote-43)) maloletej osoby, znásilnenia[[43]](#footnote-44)) maloletej osoby, sexuálneho násilia[[44]](#footnote-45)) voči maloletej osobe, sexuálneho vykorisťovania[[45]](#footnote-46)) maloletej osoby, súlože medzi príbuznými,[[46]](#footnote-47)) ktorá sa týka maloletej osoby, týrania[[47]](#footnote-48)) alebo zanedbávania[[48]](#footnote-49)) maloletej osoby,
17. orgánu činnému v trestnom konaní39) a obci, v ktorej územnom obvode sa plnoletá osoba, ktorá nie je spôsobilá na právne úkony alebo ktorej spôsobilosť na právne úkony je obmedzená, zdržiava, skutočnosti, ktoré sa poskytovateľ pri výkone svojej činnosti dozvedel a týkajú sa podozrenia na znásilnenie43) takej osoby, sexuálneho násilia44) voči takej osobe, sexuálneho vykorisťovania45) alebo iného zneužívania[[49]](#footnote-50)) takejto osoby, súlože medzi príbuznými,46) ktorá sa týka takejto osoby, týrania47) alebo zanedbávania[[50]](#footnote-51)) takejto osoby.

**§ 12**

**Mlčanlivosť**

1. Registrovaná osoba je povinná zachovávať mlčanlivosť o všetkých skutočnostiach, o ktorých sa dozvedela pri výkone psychologickej činnosti, psychoterapeutickej činnosti alebo pri výkone supervízie, ak tento zákon alebo osobitný predpis25) neustanovuje inak. Táto povinnosť nezaniká ani po zrušení registrácie podľa tohto zákona.
2. Povinnosť mlčanlivosti sa v rovnakom rozsahu vzťahuje aj na iné osoby,[[51]](#footnote-52)) ktoré sa dozvedeli o skutočnostiach súvisiacich s výkonom psychologickej činnosti alebo psychoterapeutickej činnosti.
3. Na žiadosť orgánu činného v trestnom konaní alebo súdu môže povinnosti mlčanlivosti registrovanej osoby podľa odseku 1 zbaviť len osoba, ktorej sa skutočnosti týkajú alebo jej zákonný zástupca, orgán príslušný na vydanie licencie alebo povolenia podľa tohto zákona alebo podľa osobitného predpisu21) alebo orgán príslušný na zbavenie mlčanlivosti podľa osobitného predpisu. Ak nemožno určiť orgán príslušný na zbavenie mlčanlivosti podľa prvej vety, povinnosti mlčanlivosti môže registrovanú osobu zbaviť komora.
4. Povinnosť mlčanlivosti registrovaná osoba neporuší informovaním
5. odborného garanta alebo člena multidisciplinárneho tímu podľa osobitného predpisu,[[52]](#footnote-53)) ak rozsah poskytovanej informácie nepresahuje rámec informácií, ktoré nevyhnutne potrebuje na riadne plnenie úloh pri výkone svojej činnosti,
6. iných osôb v prípadoch ustanovených osobitným predpisom.[[53]](#footnote-54))
7. Povinnosť oznamovať skutočnosti uložené registrovanej osobe osobitnými predpismi25) alebo týmto zákonom týmto nie je dotknutá.

**§ 13**

**Nakladanie s osobnými údajmi**

Registrovaná osoba a poskytovateľ spracúvajú osobné údaje podľa osobitného predpisu[[54]](#footnote-55)) v rozsahu nevyhnutnom na výkon činnosti podľa tohto zákona.

**§ 14**

**Obvyklé miesto výkonu činnosti**

1. Poskytovateľ je povinný určiť a riadne označiť obvyklé miesto výkonu činnosti a zabezpečiť jeho primerané materiálno-technické vybavenie, ak osobitný predpis neustanovuje inak.21)
2. Adresa obvyklého miesta výkonu činnosti sa zapisuje do registra podľa tohto zákona.

**§ 15**

**Dokumentácia**

1. Registrovaná osoba je povinná vo veci, v ktorej vykonáva psychologickú činnosť alebo psychoterapeutickú činnosť, viesť písomnú dokumentáciu v elektronickej podobe alebo v listinnej podobe v rozsahu ním poskytovanej psychologickej činnosti alebo psychoterapeutickej činnosti.
2. Vedenie dokumentácie podľa odseku 1 je získavanie, zhromažďovanie, zaznamenávanie a sprístupňovanie údajov podľa odseku 4; tým nie je dotknuté vedenie dokumentácie podľa osobitného predpisu.[[55]](#footnote-56))
3. Dokumentácia vo veci výkonu psychoterapeutickej činnosti sa vedie oddelene od dokumentácie vo veci výkonu psychologickej činnosti a inej dokumentácie vedenej v súvislosti s výkonom príslušného povolania. Skladba dokumentácie podľa prvej vety umožňuje preskúmanie rozsahu poskytnutej činnosti a overenie odôvodnenosti vykonaných postupov a záverov.
4. Ak je psychologická činnosť alebo psychoterapeutická činnosť vykonávaná pre fyzickú osobu, dokumentácia obsahuje
5. osobné údaje osoby, ktorej sa psychologická činnosť alebo psychoterapeutická činnosť poskytuje v rozsahu meno a priezvisko, dátum narodenia alebo rodné číslo alebo bezvýznamové identifikačné číslo, ak bolo fyzickej osobe pridelené,
6. kontaktné údaje v rozsahu adresa trvalého pobytu alebo obdobného pobytu a telefónne číslo; môže obsahovať aj adresu elektronickej pošty fyzickej osoby alebo ďalšie kontaktné údaje, ak ich osoba poskytla,
7. údaje o poučení osoby s navrhnutou psychologickou činnosťou alebo psychoterapeutickou činnosťou,
8. údaje potrebné na zistenie anamnézy vrátane údajov súvisiacich so zdravotným stavom osoby a s postupom pri poskytovaní psychologickej činnosti alebo psychoterapeutickej činnosti,
9. údaje o prierezovej starostlivosti koordinovanej podľa osobitného predpisu[[56]](#footnote-57)) súvisiace s poskytovaním psychologickej činnosti alebo psychoterapeutickej činnosti, najmä zápis z koordinácie prierezovej starostlivosti a zápis o vykonaní psychologickej činnosti alebo psychoterapeutickej činnosti, ktorá je súčasťou integrovaného liečebného plánu,
10. identifikačné údaje registrovanej osoby v rozsahu meno a priezvisko, akademický titul, registračné číslo podľa § 31 ods. 4 písm. a) trinásteho bodu,
11. identifikačné údaje poskytovateľa psychologickej činnosti alebo psychoterapeutickej činnosti v rozsahu údajov podľa § 31 ods. 4 písm. b) prvého bodu a registračné číslo podľa § 31 ods. 4 písm. a) dvanásteho bodu; ak je psychologická činnosť alebo psychoterapeutická činnosť poskytovaná poskytovateľom podľa § 2 ods. 9.
12. Ak ide o poskytovanie psychologickej činnosti, dokumentácia podľa odseku 4 obsahuje aj údaje o rozsahu poskytnutej psychologickej činnosti vrátane priebehu a výsledkov psychodiagnostického vyšetrenia a navrhnutých preventívnych postupov, o ďalších postupoch a odporúčaniach.
13. Ak ide o poskytovanie psychoterapeutickej činnosti, dokumentácia podľa odseku 4 obsahuje aj údaje o rozsahu poskytnutej psychoterapeutickej činnosti vrátane zápisu každého psychoterapeutického sedenia v rozsahu dátum, čas, druh poskytnutej psychoterapeutickej činnosti, realizované psychoterapeutické intervencie, agenda psychoterapeutického sedenia a priebežná analýza procesov a výsledkov.

**§ 16**

**Spracúvanie, poskytovanie a sprístupňovanie údajov z dokumentácie**

1. Poskytovateľ je povinný údaje z dokumentácie spracúvať, poskytovať a sprístupňovať v súlade s týmto zákonom.
2. Súhlas dotknutej osoby na spracúvanie, poskytovanie a sprístupňovanie údajov z dokumentácie sa za podmienok ustanovených týmto zákonom nevyžaduje.
3. Ten, komu sa poskytnú alebo sprístupnia údaje z dokumentácie podľa tohto zákona je povinný o nich zachovávať mlčanlivosť a zabezpečiť ich ochranu tak, aby nedošlo k ich strate alebo zneužitiu.
4. Údaje z dokumentácie sa poskytujú formou výpisu z dokumentácie vedenej podľa § 15 na žiadosť osoby, ktorej sa poskytla psychologická činnosť alebo psychoterapeutická činnosť, alebo jej zákonnému zástupcovi, ak odsek 6 neustanovuje inak.
5. Výpis z dokumentácie podľa odseku 4 obsahuje
6. údaje podľa § 15 ods. 4 písm. a) až c),
7. účel vyhotovenia výpisu,
8. prehľad o poskytnutej činnosti,
9. údaje potrebné na poskytnutie zdravotnej starostlivosti56) alebo iné údaje potrebné na účel, na ktorý sa výpis vyhotovuje.
10. Poskytovateľ je povinný na základe písomného vyžiadania bezodkladne poskytnúť výpis z dokumentácie v rozsahu, ktorý priamo súvisí s účelom vyžiadania
11. osobe, ktorej sa poskytla psychologická činnosť alebo psychoterapeutická činnosť, alebo jej zákonnému zástupcovi,
12. orgánu činnému v trestnom konaní alebo súdu,
13. orgánu sociálnoprávnej ochrany detí a sociálnej kurately,
14. poskytovateľovi zdravotnej starostlivosti, s ktorým má uzatvorenú dohodu o poskytovaní prierezovej starostlivosti.56)
15. Poskytovateľ je povinný na základe písomného vyžiadania sprístupniť formou nahliadnutia údaje z dokumentácie
16. osobe, ktorej sa poskytla psychologická činnosť alebo psychoterapeutická činnosť, alebo jej zákonnému zástupcovi,
17. poskytovateľovi zdravotnej starostlivosti, s ktorým má uzatvorenú dohodu o koordinácii prierezovej starostlivosti,56)
18. orgánu činnému v trestnom konaní alebo súdu,
19. znalcovi, ktorého ustanovil súd alebo pribral orgán činný v trestnom konaní na účely priamo súvisiace s konaním pred súdom v rozsahu nevyhnutnom na vyhotovenie znaleckého posudku,
20. príslušnému orgánu dohľadu v rozsahu potrebnom na výkon kontroly psychologickej činnosti alebo psychoterapeutickej činnosti,
21. osobe splnomocnenej na základe plnomocenstva osoby podľa písmena a) podpísaného osvedčeným podpisom alebo podpísaného kvalifikovaným elektronickým podpisom s časovou pečiatkou podľa osobitného predpisuv celom rozsahu;[[57]](#footnote-58)) ak ide o osobu vo výkone väzby alebo osobu vo výkone trestu odňatia slobody, vykoná osvedčenie podpisu na písomnom plnomocenstve ústav na výkon väzby alebo ústav na výkon trestu odňatia slobody.

**§ 17**

**Zodpovednosť za škodu a poistenie zodpovednosti za škodu**

1. Poskytovateľ zodpovedá za škodu, ktorú spôsobí v súvislosti s výkonom psychologickej činnosti alebo psychoterapeutickej činnosti. Na zodpovednosť za škodu sa primerane vzťahuje Občiansky zákonník.
2. Poskytovateľ sa zbaví zodpovednosti, ak preukáže, že škode nemohol zabrániť ani pri vynaložení všetkého úsilia, ktoré bolo možné od neho požadovať.
3. Poskytovateľ je povinný uzavrieť poistenie zodpovednosti za škodu, za ktorej vznik zodpovedá.
4. Poskytovateľ je povinný bez zbytočného odkladu na požiadanie predložiť komore poistnú zmluvu a doklad o zaplatení poistného na príslušné obdobie a oznámiť zánik, zmenu alebo doplnenie poistnej zmluvy.

**§ 18**

**Supervízna činnosť**

1. Supervíznu činnosť podľa tohto zákona vykonáva registrovaná osoba s príslušným vzdelaním podľa § 8 ods. 3 zapísaná ako supervízor v registri (ďalej len „supervízor”).
2. Supervízor vykonáva supervíznu činnosť v odborných činnostiach, pre ktorých vykonávanie má odbornú spôsobilosť.
3. Postup pri výkone supervíznej činnosti upraví vnútorný predpis komory.

**§ 19**

**Odborný garant**

1. Odborný garant je fyzická osoba s príslušnou odbornou spôsobilosťou podľa § 8 ods. 1 písm. c) a d), ktorá osobne zodpovedá za kvalitu, rozsah a odborné vykonávanie príslušnej odbornej činnosti u poskytovateľa.
2. Odborný garant musí byť v pracovnoprávnom vzťahu alebo obdobnom pracovnom vzťahu s poskytovateľom podľa odseku 1.
3. Odborný garant môže byť určený len pre jedného poskytovateľa, ktorý je právnickou osobou.
4. Poskytovateľ s licenciou podľa § 35 ods. 1 písm. d) musí mať určeného odborného garanta po celý čas poskytovania psychologickej činnosti alebo psychoterapeutickej činnosti. Poskytovateľ určí náhradného odborného garanta, ak odborný garant zomrel alebo z iného dôvodu prestal vykonávať činnosť odborného garanta.
5. Náhradného odborného garanta možno určiť najviac na 60 dní odo dňa skutočnosti zakladajúcej ukončenie vykonávania činnosti odborného garanta; po uplynutí ustanovenej lehoty nemožno určiť ďalšieho náhradného odborného garanta. Náhradným odborným garantom môže byť aj odborný zástupca inej právnickej osoby.
6. Ak poskytovateľ určí náhradného odborného garanta, je povinný bez zbytočného odkladu písomne oznámiť komore dôvod určenia náhradného odborného garanta, meno, priezvisko, dátum narodenia, údaj o štátnom občianstve a miesto trvalého pobytu odborného garanta; ak je miesto trvalého pobytu mimo územia Slovenskej republiky, aj miesto prechodného pobytu na území Slovenskej republiky. Poskytovateľ je povinný k oznámeniu predložiť písomný súhlas náhradného odborného garanta s jeho určením za náhradného odborného garanta a kópiu licencie na výkon činnosti odborného garanta.

**TRETIA ČASŤ**

**VZDELÁVANIE**

**§ 20**

**Ďalšie vzdelávanie registrovanej osoby**

1. Ďalšie vzdelávanie registrovanej osoby je na účely tohto zákona zvyšovanie odbornej spôsobilosti alebo prehlbovanie odbornej spôsobilosti podľa tohto zákona alebo za podmienok ustanovených osobitným predpisom.[[58]](#footnote-59))
2. Ďalšie vzdelávanie zahŕňa špecializačné štúdium na výkon špecializovaných pracovných činností v povolaní psychológ podľa § 22, certifikačnú prípravu na výkon certifikovaných pracovných činností podľa § 23 a sústavné vzdelávanie podľa § 24.
3. Spôsob ďalšieho vzdelávania registrovanej osoby, sústavu špecializačných odborov, sústavu certifikovaných činností a ďalšie požiadavky ustanoví vláda Slovenskej republiky nariadením; tým nie je dotknuté ďalšie vzdelávanie podľa osobitného predpisu.[[59]](#footnote-60))

**§ 21**

**Podmienky akreditácie**

1. Ministerstvo zdravotníctva rozhoduje o akreditácii špecializačných študijných programov, o akreditácii certifikačných študijných programov a o akreditácii študijných programov sústavného vzdelávania (ďalej len „akreditácia”); na rozhodovanie o akreditácii, na priebežné sledovanie a hodnotenie úrovne ďalšieho vzdelávania registrovaných osôb, a na výkon ďalších činností v oblasti akreditácie zriaďuje Akreditačnú komisiu Ministerstva zdravotníctva Slovenskej republiky pre ďalšie vzdelávanie v oblasti duševného zdravia (ďalej len „akreditačná komisia") ako svoj poradný orgán. Podrobnosti o činnosti akreditačnej komisie a akreditácii upraví štatút akreditačnej komisie, ktorý vydá ministerstvo zdravotníctva.
2. Minimálny obsah špecializačného štúdia a ďalšie podrobnosti o špecializačnom štúdiu v jednotlivých špecializačných odboroch určia minimálne štandardy pre špecializačné študijné programy. Minimálny obsah certifikačnej prípravy a ďalšie podrobnosti o certifikačnej príprave v jednotlivých certifikovaných pracovných činnostiach určia minimálne štandardy pre certifikačné študijné programy. Minimálny obsah štúdia v študijných programoch sústavného vzdelávania a ďalšie podrobnosti o štúdiu v študijných programoch sústavného vzdelávania určia minimálne štandardy pre študijné programy sústavného vzdelávania. Minimálne štandardy pre špecializačné študijné programy, minimálne štandardy pre certifikačné študijné programy, minimálne štandardy pre študijné programy sústavného vzdelávania uverejňuje ministerstvo zdravotníctva na svojom webovom sídle.

**§ 22**

**Špecializačné štúdium**

1. Na účely tohto zákona sa špecializačným štúdiom rozumie vzdelávanie psychológa, ktoré sa uskutočňuje v akreditovanom špecializačnom študijnom programe podľa osobitného predpisu[[60]](#footnote-61)) alebo podľa § 20 ods. 3.
2. Špecializačné štúdium podľa odseku 1 zvyšuje odbornú spôsobilosť psychológa.
3. Získanie diplomu o absolvovaní špecializačného štúdia podľa osobitného predpisu60) oprávňuje psychológa samostatne vykonávať špecializované pracovné činnosti podľa osobitného predpisu podľa akreditovaného študijného programu príslušného špecializačného odboru.
4. Získanie diplomu o absolvovaní špecializačného štúdia podľa odseku 1 oprávňuje psychológa samostatne vykonávať špecializované pracovné činnosti podľa akreditovaného študijného programu príslušného špecializačného odboru.

**§ 23**

**Certifikačná príprava**

1. Na účely tohto zákona sa certifikačnou prípravou rozumie vzdelávanie registrovanej osoby, ktoré sa uskutočňuje v akreditovanom certifikačnom študijnom programe podľa osobitného predpisu,21) alebo podľa § 20 ods. 3.
2. Certifikačná príprava podľa odseku 1 zvyšuje odbornú spôsobilosť registrovanej osoby.
3. Získanie certifikátu o absolvovaní certifikačnej prípravy podľa osobitného predpisu25) oprávňuje registrovanú osobu samostatne vykonávať certifikované pracovné činnosti podľa osobitného predpisu25) podľa akreditovaného študijného programu príslušného certifikačného odboru.
4. Ak osobitný predpis neustanovuje inak,25) získanie certifikátu o absolvovaní certifikačnej prípravy podľa odseku 1 oprávňuje registrovanú osobu samostatne vykonávať certifikované pracovné činnosti podľa akreditovaného študijného programu príslušného certifikačného odboru.

**§ 24**

**Sústavné vzdelávanie**

1. Registrovaná osoba je povinná sústavne sa vzdelávať počas celého výkonu psychologickej činnosti alebo psychoterapeutickej činnosti.
2. Sústavné vzdelávanie je priebežné obnovovanie, prehlbovanie a udržiavanie odbornej spôsobilosti v rámci ďalšieho vzdelávania v súlade s rozvojom vedeckého poznania a na dôkazoch založenej praxe.
3. Sústavné vzdelávanie sa uskutočňuje v neakreditovaných jednorazových aktivitách, v akreditovaných študijných programoch sústavného vzdelávania zapísaných v registri podľa § 30 ods. 3 alebo absolvovaním supervízie; týmto nie je dotknuté sústavné vzdelávanie podľa osobitného predpisu.25)
4. Ten, kto organizuje vzdelávaciu aktivitu zapísanú do registra podľa § 30 ods. 3 je povinný do 30 dní od uskutočnenia vzdelávacej aktivity poskytnúť komore údaje o účasti registrovanej osoby. Ak registrovaná osoba absolvuje vzdelávaciu aktivitu sústavného vzdelávania nezapísanú do registra podľa § 30 ods. 3, je povinný poskytnúť komore údaje o jeho účasti na tejto vzdelávacej aktivite najneskôr ku dňu vykonania hodnotenia.
5. Hodnotenie sústavného vzdelávania registrovanej osoby vykonáva komora každých päť rokov nasledujúcich po dátume registrácie. Do hodnotenia sústavného vzdelávania registrovanej osoby komora započítava vzdelávacie aktivity podľa odseku 3.
6. Registrovaná osoba na žiadosť komory alebo zamestnávateľa preukáže splnenie podmienok sústavného vzdelávania zaslaním kópie dokladu o výslednom hodnotení sústavného vzdelávania.
7. Ak je výsledné hodnotenie sústavného vzdelávania registrovanej osoby „nesplnil“, komora v hodnotení uloží povinnosť registrovanej osobe, aby najneskôr do šiestich mesiacov od doručenia hodnotenia odstránila zistené nedostatky.
8. Ak registrovaná osoba v lehote podľa odseku 7 neodstráni zistené nedostatky, komora rozhodne o doplnení vedomostí sústavného vzdelávania, ktoré zodpovedá chýbajúcemu počtu kreditov. V rozhodnutí o doplnení vedomostí sústavného vzdelávania komora určí rozsah, spôsob a lehotu na doplnenie vedomostí sústavného vzdelávania. Ak nedôjde k náprave, komora zruší registrovanej osobe registráciu a vydanú licenciu.
9. Poplatok za vykonanie hodnotenia sústavného vzdelávania je najviac 10 eur a je príjmom komory.

**ŠTVRTÁ ČASŤ**

**SPRÁVA VÝKONU PSYCHOLOGICKEJ ČINNOSTI A PSYCHOTERAPEUTICKEJ ČINNOSTI**

**§ 25**

**Stavovská organizácia psychológov**

1. Komora zriadená podľa osobitného predpisu[[61]](#footnote-62)) je samosprávna stavovská organizácia združujúca zdravotníckych pracovníkov a registrované osoby.
2. Komora vykonáva činnosti podľa tohto zákona a ďalšie činnosti podľa osobitného predpisu.21)
3. Komora vydáva vnútorné predpisy komory v súlade s týmto zákonom.
4. Komora sa na účely výkonu činností podľa tohto zákona organizačne člení na sekciu psychológov v zdravotníctve a ďalšie sekcie. Podrobnosti o pôsobnosti, činnosti a ich zložení ustanoví vnútorný predpis komory.
5. Komora môže zriaďovať poradné orgány. Podrobnosti o zriadení a činnosti poradných orgánov komory určí vnútorný predpis komory.
6. Komora vnútorným predpisom určí volebný poriadok a rokovací poriadok tak, aby bolo zabezpečené oddelené hlasovanie sekcií podľa odseku 4, ak sa hlasovanie netýka výkonu psychologickej činnosti a psychoterapeutickej činnosti ako celku.

**§ 26**

**Úlohy komory**

1. Komora okrem úloh podľa osobitného predpisu21)
2. registruje fyzickú osobu, fyzickú osobu - podnikateľa a právnickú osobu oprávnené vykonávať psychologickú činnosť a psychoterapeutickú činnosť podľa tohto zákona,
3. vydáva licencie,
4. vedie register podľa tohto zákona,
5. chráni práva a oprávnené záujmy registrovaných osôb, poskytovateľov a členov komory v súvislosti s výkonom psychologickej činnosti a psychoterapeutickej činnosti a zastupuje ich v spoločných otázkach týkajúcich sa výkonu psychologickej činnosti a psychoterapeutickej činnosti,
6. vykonáva dohľad nad riadnym výkonom psychologickej činnosti a psychoterapeutickej činnosti podľa tohto zákona,
7. vydáva potvrdenia o zápise do registra,
8. vyhodnocuje sústavné vzdelávanie a rozhoduje o doplnení vedomostí sústavného vzdelávania,
9. priebežne sleduje a hodnotí vzdelávacie aktivity sústavného vzdelávania podľa § 24 ods. 5,
10. poskytuje údaje z registra orgánom verejnej moci na účely štátnych štatistických zisťovaní podľa osobitného predpisu[[62]](#footnote-63)) a na účely tvorby štátnych politík; spôsob, účel a rozsah poskytnutia údajov sa upraví v osobitnej zmluve o poskytovaní údajov,
11. rozhoduje o vydaní, zmene, dočasnom pozastavení, prerušení a zrušení licencie,
12. kontroluje dodržiavanie povinností členov komory a povinností registrovaných osôb,
13. rozhoduje o disciplinárnych opatreniach a
14. rozhoduje o uložení sankcií podľa tohto zákona.
15. Komora ďalej
16. spolupracuje s príslušným orgánom verejnej moci  pri výkone dohľadu nad dodržiavaním podmienok na výkon psychologickej činnosti a psychoterapeutickej činnosti,
17. spolupracuje s orgánmi štátnej správy pri tvorbe všeobecne záväzných právnych predpisov súvisiacich s výkonom psychologickej činnosti a psychoterapeutickej činnosti,
18. vydáva stanoviská k etickým otázkam výkonu psychologickej činnosti a psychoterapeutickej činnosti,
19. môže vykonávať podnikateľskú činnosť v oblasti vzdelávania, vydávania odborných publikácií a psychodiagnostických metód,
20. vykonáva ďalšie činnosti, ak tak ustanovuje tento zákon alebo osobitný predpis.
21. Činnosť podľa odseku 1 sa považuje za činnosť vo verejnom záujme podľa osobitného predpisu.[[63]](#footnote-64))

**§ 27**

**Členstvo v komore**

1. Členstvo v komore je dobrovoľné, ak § 6 ods. 5 písm. c) neustanovuje inak.
2. Členom komory sa môže stať fyzická osoba zapísaná do registra podľa § 30, ak o zápis členstva v komore požiada.
3. Členstvo v komore vzniká zápisom do zoznamu členov.[[64]](#footnote-65))
4. Komora zapíše do zoznamu pridružených členov komory fyzickú osobu, ak o zápis členstva v komore požiada fyzická osoba nezapísaná v registri a
5. získala vysokoškolské vzdelanie tretieho stupňa alebo vedecko-pedagogický titul v študijnom odbore psychológia,
6. je odborne spôsobilá na výkon psychologickej činnosti podľa § 8 ods. 1 písm. b) až d) alebo psychoterapeutickej činnosti a túto činnosť nevykonáva.
7. Komora môže fyzickej osobe, ktorá významnou mierou prispela k rozvoju odboru psychológia alebo k rozvoju psychoterapeutickej činnosti, udeliť čestné členstvo v komore.
8. S čestným členstvom a pridruženým členstvom v komore sa nespájajú práva a povinnosti podľa tohto zákona okrem práva na účasť na vzdelávacích aktivitách komory, na zhromaždeniach členov komory a práva podávať návrhy a pripomienky k činnosti komory a okrem povinnosti riadne a včas platiť členský príspevok a povinnosti oboznamovať sa s vnútornými predpismi komory a dodržiavať ich v rozsahu pridruženého členstva, ak ide o pridružené členstvo.
9. Komora zapíše do príslušného zoznamu členov žiadateľa o členstvo do 30 dní odo dňa doručenia písomnej žiadosti o členstvo, ak žiadateľ spĺňa podmienky pre prijatie za člena komory a ak osobitný predpis neustanovuje inak.[[65]](#footnote-66))
10. Komora zruší členstvo členovi komory, ak
11. písomne požiadal o zrušenie členstva,
12. bol vyčiarknutý z registra alebo mu bola pozastavená registrácia,
13. zomrel alebo bol vyhlásený za mŕtveho,
14. bol vylúčený z komory,
15. nesplnil finančné záväzky vyplývajúce z členstva ani v dodatočnej lehote určenej komorou,
16. prestal spĺňať podmienky pre daný typ členstva.

**§ 28**

**Práva a povinnosti člena komory**

1. Člen komory má právo
2. voliť a byť volený do orgánov komory,
3. využívať sprostredkovanie zastupovania v konaní pred súdmi alebo inými orgánmi štátnej správy alebo územnej samosprávy vo veciach výkonu psychologickej činnosti a psychoterapeutickej činnosti,
4. zúčastňovať sa na vzdelávacích aktivitách komory,
5. využívať výhody pre členov komory.
6. Člen komory je povinný
7. vykonávať psychologickú činnosť a psychoterapeutickú činnosť odborne, v súlade so všeobecne záväznými právnymi predpismi a s etickým kódexom, ktorý tvorí prílohu č. 1 tohto zákona,
8. oboznamovať sa s vnútornými predpismi komory a dodržiavať ich,
9. plniť úlohy vyplývajúce z členstva v komore, ak sú upravené vnútorným predpisom komory,
10. riadne a včas platiť členský príspevok.

**§ 29**

**Vnútorné predpisy komory**

Vnútorné predpisy vydávané komorou sú:

1. štatút komory,
2. volebný poriadok komory,
3. rokovací poriadok komory,
4. disciplinárny poriadok komory,
5. hospodársky poriadok komory,
6. ďalšie vnútorné predpisy, ak tak ustanoví štatút komory alebo tento zákon.

**PIATA ČASŤ**

**REGISTER A ZÁPIS DO REGISTRA**

**§ 30**

**Register**

1. Komora vedie register a vydáva potvrdenia o registrácii.
2. Registrovaná osoba a poskytovateľ zapísaný v registri je povinný komore oznámiť a písomne preukázať zmenu údajov zapísaných v registri a zmenu podmienok na zápis do registra do 30 dní od tejto zmeny.
3. Okrem údajov podľa § 31 ods. 4 obsahuje register aj údaje o aktivitách sústavného vzdelávania podľa § 24 ods. 4, ktorých obsah komora vopred posúdila.
4. Údaje zapisované do registra okrem údajov podľa § 31 ods. 4 písm. a) druhého bodu, tretieho bodu, šiesteho bodu, ôsmeho bodu, desiateho bodu až dvanásteho bodu a štrnásteho bodu sú verejne prístupné a komora zabezpečuje ich zverejnenie na svojom webovom sídle najmä v podobe zoznamu
   1. psychológov,
   2. psychoterapeutov,
   3. členov komory,
   4. supervízorov,
   5. odborných garantov,
   6. poskytovateľov a
   7. vydaných licencií podľa § 37.

**§ 31**

**Registrácia**

1. Registrácia je zapísanie fyzickej osoby alebo právnickej osoby do registra a vydanie potvrdenia o registrácii; registrácia zdravotníckeho pracovníka podľa osobitného predpisu[[66]](#footnote-67)) týmto nie je dotknutá.
2. Psychologickú činnosť a psychoterapeutickú činnosť podľa tohto zákona je oprávnená vykonávať alebo poskytovať iba fyzická osoba alebo právnická osoba zapísaná do registra, ak § 6 ods. 3 neustanovuje inak.
3. Komora zapíše do registra do 30 dní od doručenia písomnej žiadosti o zápis fyzickú osobu, ak spĺňa podmienky na výkon psychologickej činnosti alebo psychoterapeutickej činnosti podľa § 5 ods. 1 a právnickú osobu, ak spĺňa podmienky podľa § 6 ods. 6 a 7.
4. Do registra sa zapisuje
5. ak ide o fyzickú osobu,
6. meno, priezvisko a titul,
7. rodné číslo a údaj o štátnom občianstve,
8. trvalý pobyt alebo obdobný pobyt,
9. obvyklé miesto výkonu činnosti,
10. dátum registrácie,
11. dátum a dôvod zrušenia registrácie alebo zániku registrácie,
12. špecializované pracovné činnosti alebo certifikované pracovné činnosti, ktoré je registrovaná osoba odborne spôsobilá vykonávať, a zaradenie registrovanej osoby do ďalšieho vzdelávania podľa § 20 ods. 3,
13. identifikačné údaje jej zamestnávateľa, ak je zamestnaná, alebo informácie o inom spôsobe vykonávania psychologickej činnosti alebo psychoterapeutickej činnosti podľa tohto zákona, najmä údaj o vydanej licencii,
14. členstvo v komore,
15. dočasné pozastavenie výkonu činnosti vrátane údajov o právnom základe, dátume začiatku a dátume ukončenia dočasného pozastavenia výkonu činnosti,
16. prerušenie výkonu činnosti vrátane údajov o dátume začiatku a dátume ukončenia prerušenia výkonu činnosti,
17. platnosť poistenia zodpovednosti za škodu, ktorá by mohla vzniknúť v súvislosti s vykonávaním psychologickej činnosti alebo psychoterapeutickej činnosti a obchodné meno poisťovne,
18. registračné číslo; ak ide o zdravotníckeho pracovníka v povolaní psychológ alebo ak ide o psychoterapeuta v zdravotníckom povolaní sestra, logopéd, liečebný pedagóg, lekár a psychológ, zapíše sa aj údaj o zdravotníckom povolaní podľa osobitného predpisu,5)
19. kontaktné údaje fyzickej osoby,
20. údaj o tom, či je súčasne zapísaná do registra ako supervízor, odborný garant alebo poskytovateľ,
21. ak ide o právnickú osobu, ktorej je vydaná licencia,
22. názov, sídlo a identifikačné číslo organizácie právnickej osoby,
23. miesto poskytovania činnosti,
24. špecializované pracovné činnosti a certifikované pracovné činnosti, ktoré osoba poskytuje, a údaj o licencii podľa § 37 ods. 1 písm. d),
25. údaje o odbornom garantovi v rozsahu meno, priezvisko, dátum narodenia a registračné číslo,
26. deň zápisu do registra a deň zrušenia registrácie alebo zániku registrácie,
27. informácia o dočasnom pozastavení výkonu činnosti vrátane údajov o právnom základe, dátume začiatku a dátume ukončenia dočasného pozastavenia výkonu činnosti,
28. informácia o prerušení výkonu činnosti vrátane údajov o dátume začiatku a dátume ukončenia prerušenia výkonu činnosti,
29. platnosť poistenia zodpovednosti za škodu, ktorá by mohla vzniknúť v súvislosti s vykonávaním psychologickej činnosti alebo psychoterapeutickej činnosti a obchodné meno poisťovne,
30. registračné číslo,
31. kontaktné údaje právnickej osoby.
32. Žiadosť o registráciu obsahuje doklad o zaplatení registračného poplatku a údaje podľa odseku 4 písm. a) prvého bodu až štvrtého bodu, siedmeho bodu, ôsmeho bodu a štrnásteho bodu.
33. Komora môže údaje podľa odseku 2 na účely registrácie fyzickej osoby alebo právnickej osoby získať kopírovaním, skenovaním alebo iným zaznamenávaním úradných dokladov na nosič informácií a zároveň ich uchovávať bez písomného súhlasu dotknutej osoby.

**§ 32**

**Dočasné pozastavenie registrácie**

1. Komora dočasne pozastaví registráciu, ak
2. fyzická osoba požiada o dočasné pozastavenie registrácie v registri z dôvodu, že prerušila výkon povolania psychológ alebo výkon psychoterapeutickej činnosti,
3. fyzickej osobe bol rozhodnutím súdu dočasne zakázaný výkon povolania psychológ alebo výkon psychoterapeutickej činnosti, najviac na čas zákazu výkonu povolania psychológ alebo výkonu psychoterapeutickej činnosti,
4. právnickej osobe bol rozhodnutím súdu dočasne zakázané poskytovanie psychologickej činnosti alebo výkon psychoterapeutickej činnosti, najviac na čas zákazu poskytovania psychologickej činnosti alebo výkon psychoterapeutickej činnosti.
5. Po zániku dôvodov, ktoré viedli k dočasnému pozastaveniu registrácie, fyzická osoba alebo právnická osoba písomne požiada komoru o obnovenie registrácie. Registrácia sa obnoví ku dňu podania žiadosti o obnovenie registrácie.

**§ 33**

**Zrušenie registrácie**

1. Komora zruší registráciu, ak

a) fyzická osoba požiada o zrušenie registrácie,

b) fyzická osoba prestala spĺňať podmienky na výkon psychologickej činnosti alebo psychoterapeutickej činnosti podľa § 5,

c) právnická osoba prestala spĺňať podmienky na poskytovanie psychologickej činnosti alebo psychoterapeutickej činnosti § 6 ods. 6 a 7,

d) právnickej osobe bola zrušená licencia podľa § 41.

(2) Komora zruší registráciu fyzickej osoby alebo právnickej osoby aj vtedy, ak jej bol právoplatným rozhodnutím súdu uložený doživotný zákaz výkonu psychologickej činnosti alebo psychoterapeutickej činnosti.

(3) O zrušení registrácie rozhodne komora do 30 dní odo dňa, keď sa dozvedela o skutočnostiach podľa odseku 1 alebo odseku 2. Rozhodnutie o zrušení registrácie sa doručuje osobe; ak je fyzická osoba zamestnancom, aj jej poslednému známemu zamestnávateľovi.  
(4) Zrušením registrácie podľa odsekov 1 až 3 sa ruší aj licencia bez správneho konania. V prípade zrušenia registrácie a licencie komorou podľa odseku 3 nastávajú právne účinky odo dňa právoplatnosti rozhodnutia.

**§ 34**

**Zánik registrácie**

1. Registrácia zaniká, ak
2. fyzická osoba zomrela alebo bola vyhlásená za mŕtvu, a to ku dňu smrti alebo ku dňu uvedenému v rozhodnutí o vyhlásení za mŕtveho,
3. právnická osoba zanikla, a to ku dňu zániku.
4. Zánikom registrácie podľa odseku 1 zaniká aj licencia bez správneho konania.

**ŠIESTA ČASŤ**

**LICENCIE**

**§ 35**

**Licencie**

1. Komora okrem licencií vydávaných podľa osobitného predpisu[[67]](#footnote-68)) vydáva licenciu na
2. výkon povolania psychológ,
3. výkon činnosti odborného garanta,
4. výkon samostatnej psychologickej praxe,
5. prevádzkovanie zariadenia psychologickej starostlivosti.
6. Licencia sa vydáva pre každú špecializovanú činnosť a certifikovanú pracovná činnosť osobitne.
7. Na základe licencie podľa odseku 1 písm. a) alebo písm. b) nie je možné vykonávať podnikateľskú činnosť.[[68]](#footnote-69))
8. Na konanie o vydanie licencie sa vzťahuje osobitný predpis,[[69]](#footnote-70)) ak tento zákon neustanovuje inak.

**§ 36**

**Podmienky na vydanie licencie**

1. Komora do 30 dní od doručenia písomnej žiadosti vydá fyzickej osobe licenciu podľa § 35 ods. 1 písm. a), ak spĺňa podmienky na výkon psychologickej činnosti podľa § 5 ods. 1, je zapísaná v registri a je dôveryhodná.
2. Komora do 30 dní od doručenia písomnej žiadosti vydá fyzickej osobe licenciu podľa § 35 ods. 1 písm. b), ak spĺňa podmienky na výkon psychologickej činnosti podľa § 5 ods. 1, je odborne spôsobilá podľa § 8 ods. 1 písm. e), je zapísaná v registri a je dôveryhodná.
3. Komora do 30 dní od doručenia písomnej žiadosti vydá fyzickej osobe - podnikateľovi licenciu podľa § 35 ods. 1 písm. c), ak spĺňa podmienky na výkon psychologickej činnosti podľa § 5 ods. 1, je odborne spôsobilá podľa § 8 ods. 1 písm. e), spĺňa podmienky na poskytovanie podľa § 6 ods. 5, je zapísaná v registri a je dôveryhodná.
4. Komora do 30 dní od doručenia písomnej žiadosti vydá právnickej osobe licenciu podľa § 35 ods. 1 písm. d), ak spĺňa podmienky na poskytovanie podľa § 6 ods. 6.
5. Fyzická osoba, fyzická osoba - podnikateľ alebo právnická osoba musí spĺňať podmienky na vydanie licencie podľa odseku 1 až 4 po celý čas platnosti licencie; vydanie licencie zdravotníckemu pracovníkovi podľa osobitného predpisu69) tým nie je dotknuté.

**§ 37**

**Žiadosť o vydanie licencie**

1. Žiadosť o vydanie licencie podľa § 35 ods. 1 písm. a) až c) obsahuje
2. meno a priezvisko, titul, dátum narodenia, údaj o štátnom občianstve,
3. miesto trvalého pobytu; ak je miesto trvalého pobytu mimo územia Slovenskej republiky, aj miesto prechodného pobytu na území Slovenskej republiky,
4. registračné číslo v komore,
5. údaj o odbornej spôsobilosti,
6. druh licencie podľa § 35 ods. 1 písm. a) až c) a druh odbornej činnosti, na ktorú osoba žiada vydanie licencie,
7. obvyklé miesto výkonu činnosti.
8. K žiadosti o vydanie licencie podľa odseku 1 sa doloží
9. osvedčená kópia dokladu o získanej odbornej spôsobilosti, ak nebola predložená v  žiadosti o registráciu,
10. doklad o zdravotnej spôsobilosti nie starší ako tri mesiace,
11. doklad o bezúhonnosti podľa § 9 ods. 1 a 2.
12. Žiadosť o vydanie licencie podľa § 35 ods. 1 písm. d) obsahuje doklad o zaplatení registračného poplatku, žiadosť o registráciu, doklady preukazujúce splnenie podmienok poskytovania podľa § 6 ods. 6 a 7 a údaje podľa § 31 ods. 4 písm. b) prvého bodu až štvrtého bodu a desiateho bodu.

**§ 38**

**Vydanie licencie**

1. Ak osobitný predpis neustanovuje inak,21) komora vydá licenciu rozhodnutím, ak žiadateľ o licenciu preukázal splnenie podmienok na vydanie licencie podľa § 36, inak žiadosť rozhodnutím zamietne.
2. Licencia sa vydáva na neurčitú dobu a nemožno ju previesť na inú fyzickú osobu alebo na inú právnickú osobu.
3. Poplatok za vydanie licencie podľa § 35 je uvedený v prílohe č. 2 a je príjmom komory.

**§ 39**

**Zmena údajov v licencii**

1. Komora vyznačí na základe oznámenia toho, komu bola licencia podľa § 35 ods. 1 vydaná (ďalej len „držiteľ licencie”), zmenu údajov uvedených v licencii, ak ide o zmenu titulu, mena, priezviska a miesta trvalého pobytu alebo prechodného pobytu alebo zmenu názvu alebo sídla právnickej osoby. Prílohou oznámenia je doklad preukazujúci zmenu údaju podľa prvej vety.
2. Zmeny údajov podľa odseku 1 nevyžadujú vydanie nového rozhodnutia; komora vyznačí v licencii takéto zmeny údajov do 30 dní od ich oznámenia a súčasne zmenu údajov bezodkladne vyznačí v registri licencií.
3. Fyzická osoba alebo právnická osoba je povinná bezodkladne oznámiť komore údaje rozhodujúce pre dočasné pozastavenie licencie a zrušenie licencie.

**§ 40**

**Dočasné pozastavenie licencie**

1. Komora dočasne pozastaví licenciu, ak držiteľ licencie
2. požiada o dočasné pozastavenie licencie,
3. má dočasný zákaz výkonu psychologickej činnosti alebo psychoterapeutickej činnosti,
4. má dočasne pozastavenú registráciu,
5. nesplnil podmienku sústavného vzdelávania podľa § 24, ak ide o držiteľa licencie podľa § 35 ods. 1 písm. a) až c).
6. Komora môže dočasne pozastaviť licenciu z dôvodu podľa odseku 1 písm. b) najviac na čas zákazu výkonu psychologickej činnosti alebo psychoterapeutickej činnosti.
7. Komora dočasne pozastaví licenciu
8. podľa odseku 1 písm. a) v rozsahu žiadosti o dočasné pozastavenie licencie,
9. podľa odseku 1 písm. b) až d) v celom rozsahu.
10. V rozhodnutí o dočasnom pozastavení licencie vydanom z dôvodu podľa odseku 1 písm. d) komora uvedie, aké odborné vedomosti a praktické zručnosti je držiteľ licencie povinný si obnoviť alebo doplniť.

**§ 41**

**Zrušenie licencie**

1. Komora licenciu zruší, ak držiteľ licencie
2. požiada o zrušenie licencie; žiadosť o zrušenie licencie je držiteľ licencie povinný doručiť komore najneskôr dva mesiace pred dňom, od ktorého žiada licenciu zrušiť,
3. prestal spĺňať podmienky na vydanie licencie,
4. získal licenciu na základe nepravdivých údajov,
5. opakovane porušil povinnosti podľa tohto zákona,
6. mal opakovane uložené disciplinárne opatrenie podľa § 43 ods. 3 písm. c) alebo uložené disciplinárne opatrenie podľa § 43 ods. 3 písm. d).
7. Ak komora zrušila licenciu z dôvodov podľa odseku 1 písm. c) až e), novú licenciu vydá najskôr po uplynutí dvoch rokov od nadobudnutia právoplatnosti rozhodnutia o zrušení licencie; ak komora zrušila licenciu na základe právoplatného rozhodnutia súdu o doživotnom zákaze výkonu psychologickej činnosti alebo psychoterapeutickej činnosti, novú licenciu nevydá.

**§ 42**

**Zánik platnosti licencie**

1. Platnosť licencie vydanej podľa § 35 ods. 1 písm. a) až c) zaniká smrťou fyzickej osoby alebo vyhlásením za mŕtveho, a to ku dňu smrti alebo ku dňu uvedenému v rozhodnutí o vyhlásení za mŕtveho.
2. Platnosť licencie vydanej podľa § 35 ods. 1 písm. d) zaniká zánikom právnickej osoby, a to ku dňu zániku.

**SIEDMA ČASŤ**

**DISCIPLINÁRNE OPATRENIA A DISCIPLINÁRNE KONANIE**

**§ 43**

**Disciplinárne opatrenie**

1. Člen komory alebo registrovaná osoba sa dopustí disciplinárneho previnenia, ak poruší povinnosti podľa tohto zákona.
2. Poskytovateľ, ktorý je právnickou osobou, sa dopustí disciplinárneho previnenia, ak poruší povinnosti podľa § 11.
3. Za disciplinárne previnenie podľa tohto zákona možno uložiť
4. písomné napomenutie,
5. pokutu
   * + 1. od 50 eur do 2 000 eur, ak ide o fyzickú osobu,
       2. od 50 eur do 10 000 eur, ak ide o právnickú osobu,

c) podmienečné vylúčenie z komory až na dva roky za opakované porušenie povinnosti podľa § 28 ods. 2,

d) vylúčenie z komory, ak člen komory porušil povinnosť podľa § 28 ods. 2 písm. a) a v minulosti mu za také porušenie povinnosti už bolo uložené disciplinárne opatrenie.

1. Pokuty podľa odseku 3 písm. b) sú príjmom komory.
2. Pri určení druhu disciplinárneho opatrenia sa prihliadne na závažnosť porušenej povinnosti, spôsob spáchania disciplinárneho previnenia, jeho následky, okolnosti, za ktorých bolo spáchané, mieru zavinenia a osobu podľa odseku 1 alebo odseku 2, voči ktorej sa disciplinárne konanie vedie, ako aj na to, či bol za to isté disciplinárne previnenie v minulosti uznaný vinným a aké disciplinárne opatrenie mu bolo uložené.
3. Od uloženia disciplinárneho opatrenia možno upustiť, ak osoba podľa odseku 1 priznala spáchanie disciplinárneho previnenia, jeho spáchanie ľutuje a vzhľadom na povahu spáchaného disciplinárneho previnenia a na doterajší výkon psychologickej činnosti alebo psychoterapeutickej činnosti možno dôvodne očakávať, že už samotné prejednanie disciplinárneho previnenia postačí na jej nápravu.
4. Disciplinárne opatrenie možno uložiť do dvoch rokov odo dňa zistenia porušenia povinnosti, najneskôr však do troch rokov odo dňa porušenia povinnosti.
5. Odvolacím orgánom vo všetkých veciach, kde ako prvostupňový orgán koná komora, je prezident komory.

**§ 44**

**Disciplinárna komisia komory a disciplinárne konanie**

1. Disciplinárna komisia komory zriadená podľa osobitného predpisu[[70]](#footnote-71)) prejednáva disciplinárne previnenia podľa disciplinárneho poriadku a ukladá za ne disciplinárne opatrenia podľa tohto zákona osobám podľa § 43 ods. 1 a 2.
2. Ak tento zákon neustanovuje inak, na disciplinárne konanie sa vzťahuje osobitný predpis.[[71]](#footnote-72))

**ÔSMA ČASŤ**

**SPOLOČNÉ, PRECHODNÉ A ZÁVEREČNÉ USTANOVENIA**

**§ 45**

1. Vnútorné predpisy komory, uznesenia snemu komory a uznesenia ostatných orgánov komory prijaté podľa tohto zákona a podľa osobitných predpisov25) sú pre členov komory záväzné.
2. Vykonateľné rozhodnutie orgánu komory podľa § 43 ods. 3 písm. b) je podkladom pre vykonanie exekúcie.
3. Na konanie a rozhodovanie podľa tohto zákona sa vzťahuje správny poriadok, ak tento zákon neustanovuje inak.
4. Ak je konanie o registrácii prerušené, lehoty podľa tohto zákona neplynú.

**§ 46**

1. Ak je komore podľa osobitného predpisu[[72]](#footnote-73)) doručená žiadosť o zápis do registra do 30. júna 2025 a žiadateľ nie je do 1. júla 2025 zapísaný do registra, konanie o registrácii sa dokončí podľa právnych predpisov účinných od 1. júla 2025.
2. Prvé zasadnutie smenu komory podľa tohto zákona zvolá komora do 30. novembra 2025.
3. Komora upraví štatút komory a vnútorné predpisy komory v súlade s týmto zákonom do 30. novembra 2025.
4. Správcom registra komory podľa tohto zákona je komora; prostriedky na jeho vytvorenie a prevádzku vyčlení ministerstvo zdravotníctva z prostriedkov Plánu obnovy a odolnosti Slovenskej republiky.

**§ 47**

Zrušuje sa zákon Národnej rady Slovenskej republiky č. 199/1994 Z. z. o psychologickej činnosti a Slovenskej komore psychológov v znení zákona č. 578/2004 Z. z. a zákona č. 360/2024 Z. z.

**Príloha č. 1 k zákonu č. ..../2025 Z. z.**

**Etický kódex**

**Čl. I**

Etický kódex upravuje základné hodnoty, princípy a postoje, vymedzujúce etický štandard výkonu psychologickej činnosti a psychoterapeutickej činnosti.

**Čl. II**

**Základné princípy**

Pri poskytovaní psychologickej činnosti a psychoterapeutickej činnosti sa uplatňuje princíp

1. rešpektu k právam človeka a k jeho dôstojnosti,
2. zachovania dôvernosti k informáciám a ochrana súkromia klientov a účastníkov výskumu,
3. zodpovednosti za kvalitu a predpokladané dôsledky vykonávanej činnosti,
4. pozitívnej interakcie a efektívneho spôsobu komunikácie,
5. profesionálnej integrity a profesionálnej sebareflexie,
6. vzájomného uznania a rešpektu k príslušníkom svojej profesie a príbuzných profesií.

**Čl. III**

**Všeobecné zásady**

Registrovaná osoba

1. uznáva univerzálne hodnoty ľudskej dôstojnosti, slobody, rovnosti a solidarity za východisko svojej činnosti,
2. si uvedomuje, že potrebuje predovšetkým poznať seba samého, rozumieť vlastnému prežívaniu a vzťahom s druhými, svojim profesionálnym a osobným možnostiam a obmedzeniam,
3. chápe dôležitosť sebareflexie v otázkach osobných a profesionálnych obmedzení a je otvorená k vyhľadaniu profesionálnej rady a pomoci v náročných situáciách,
4. počas výkonu svojej činnosti sleduje najlepší záujem klientov, kolegov, študentov, účastníkov výskumu a členov spoločnosti,
5. sa vyhýba konfliktom záujmov a zaručuje, že jej rozhodnutia budú vždy zamerané na najlepší záujem klienta, nie na osobný zisk alebo finančný zisk.

**Čl. IV**

**Zásady výkonu činnosti**

1. Registrovaná osoba počas výkonu svojej činnosti
2. nepodľahne vlastným predsudkom a nediskriminuje klientov,
3. nevnucuje klientom svoje osobné hodnoty, postoje a presvedčenia,
4. informuje klienta o povahe a predpokladanom priebehu poskytovania psychologickej činnosti alebo psychoterapeutickej činnosti, o poplatkoch, zapojení tretích strán, obmedzeniach dôvernosti, o možných rizikách, ktoré sú s ňou spojené, o alternatívnych liečebných postupoch, ktoré môžu byť k dispozícii a umožní klientovi dostatočný čas na kladenie otázok a získanie odpovedí,
5. vykonáva psychologickú činnosť alebo psychoterapeutickú činnosť len v medziach získanej odbornej spôsobilosti a nemá oprávnenie používať profesijný titul, ktorý nezískala,
6. používa metódy psychologickej diagnostiky, na ktoré získala potrebnú kvalifikáciu alebo vzdelanie,
7. dbá o udržiavanie svojej odbornej spôsobilosti, svojho odborného rastu a dodržiavanie povinnosti sústavne sa vzdelávať.
8. Registrovaná osoba, ktorá u seba identifikuje zdravotné, psychické alebo osobné problémy, ktoré môžu narušiť jej schopnosti alebo profesionálny úsudok, prijme vhodné opatrenia a rozhodne sa, či by mala obmedziť, pozastaviť alebo ukončiť vykonávanie činnosti.
9. Registrovaná osoba odmietne požiadavky klientov alebo tretích strán na vykonanie činností, ktoré nezodpovedajú jej kvalifikácii, ako aj požiadavky, pri ktorých by mohol poškodiť svoju povesť alebo povesť profesie.
10. Registrovaná osoba zodpovedá za správne použitie psychologických znalostí a psychoterapeutických znalostí, postupov, metód psychologickej diagnostiky a minimalizujú poškodenie, ktoré je predvídateľné a nevyhnutné.
11. V prípade neúmyselného poškodenia zdravia alebo iných negatívnych následkov psychologickej činnosti alebo psychoterapeutickej činnosti je registrovaná osoba povinná prijať adekvátne opatrenia na nápravu, zabezpečiť podporu klienta a, ak to je potrebné, zabezpečiť vhodnú kompenzáciu. Registrovaná osoba zodpovedá za minimalizovanie rizika neúmyselného poškodenia a robí všetky kroky na prevenciu takýchto situácií.
12. Registrovaná osoba je zodpovedná za správne vykonanie psychologickej diagnostiky (administráciu, vyhodnotenie a interpretáciu výsledkov).
13. Registrovaná osoba je povinná zabezpečiť, že nástroje psychologickej diagnostiky, ktoré používa, sú v súlade s platnými licenčnými a zákonnými predpismi.
14. Klient musí byť informovaný o záveroch získaných prostredníctvom psychologickej diagnostiky. Informácie sa poskytujú v rozsahu a spôsobe, ktorý bol dohodnutý s klientom pred začiatkom diagnostického procesu.
15. Registrovaná osoba je povinná v krízových situáciách (napríklad prírodné katastrofy, pandémie, násilné udalosti) poskytovať primeranú psychologickú pomoc, spolupracovať s ostatnými odborníkmi, vyhnúť sa komerčnému využívaniu krízy a prispôsobiť svoje prístupy aktuálnym potrebám postihnutých osôb, pričom zabezpečuje nepretržitú podporu a vyhodnocuje účinnosť poskytnutej pomoci.

**Čl. V**

**Vzťah ku klientom**

1. Vo vzťahu s klientom registrovaná osoba
2. sa aktívne oboznamuje s osobitosťami a rešpektuje špecifiká, ktoré vyplývajú z príslušnosti k pohlaviu, veku, etnickému pôvodu, sexuálnej orientácii, náboženstvu, jazyku a sociálnoekonomickému statusu klienta,
3. akceptuje, že klient má vlastné skúsenosti a nadobudol poznanie o sebe, uznáva právo na sebaurčenie a autonómiu vstúpiť do profesionálneho vzťahu medzi klientom a registrovanou osobou a tento vzťah aj ukončiť,
4. vždy vykonáva svoju činnosť s plným rešpektom k ľudskej dôstojnosti vrátane klienta, u ktorého je jeho autonómia obmedzená vekom, psychickým stavom alebo zákonným obmedzením,
5. uznáva, že zachovanie dôvernosti informácií a ochrana súkromia klienta a účastníkov výskumu je jedným z najdôležitejších predpokladov vykonávania psychologickej činnosti a psychoterapeutickej činnosti.
6. Registrovaná osoba vopred informuje účastníka výskumu a zainteresované tretie strany o dôvernosti informácií, o spôsobe, uchovávaní a možnostiach poskytovania dôverných informácií.
7. Registrovaná osoba, ktorá vykonáva psychologickú činnosť alebo psychoterapeutickú činnosť osobne alebo prostredníctvom elektronického prenosu alebo prostredníctvom iných foriem komunikácie, poskytne klientovi zrozumiteľné informácie, aby mohol vykonať informované rozhodnutie o prijatí ponúkanej služby.
8. Registrovaná osoba sleduje najlepší záujem klienta, ktorý nie je schopný poskytnúť informovaný súhlas, a získa súhlas od zákonne oprávnenej osoby, ak takýto náhradný súhlas zákon umožňuje alebo vyžaduje a náležite zdokumentuje poskytnutie informovaného súhlasu.
9. Registrovaná osoba pre potreby supervízie alebo vzdelávacieho procesu získa vopred súhlas klienta na pozorovanie alebo zaznamenávanie psychologického sedenia alebo psychoterapeutického sedenia, vypočutie alebo prečítanie jeho záznamu alebo na použitie získaných informácií.
10. Ak sa psychologická činnosť alebo psychoterapeutická činnosť poskytuje viacerým osobám, je povinnosťou registrovanej osoby na začiatku objasniť, ktoré z týchto osôb sú klientmi a aký vzťah bude mať s každou osobou.
11. Ak registrovaná osoba vykonáva činnosť pre viacerých klientov v skupinovom prostredí, na začiatku opíše úlohy a povinnosti všetkých strán a hranice dôvernosti.
12. Registrovaná osoba si uvedomuje osobnú zodpovednosť za kontinuálnu starostlivosť o klienta a v prípade neplánovaného prerušenia vykonávania činnosti v dôsledku choroby alebo iných príčin, vykoná kroky pre zabezpečenie starostlivosti o klienta.
13. Registrovaná osoba sa vyhýba akýmkoľvek sexuálnym vzťahom alebo sexuálnemu správaniu voči aktuálnym klientom, študentom alebo ich blízkym osobám.
14. Registrovaná osoba je povinná vybrať metódy a techniky, ktoré sú najvhodnejšie pre každého klienta na základe jeho individuálnych potrieb, kultúrneho kontextu a problému.
15. Registrovaná osoba pravidelne vyhodnocuje účinnosť zvolených prístupov a prispôsobuje ich na základe spätnej väzby od klienta.

**Čl. VI**

**Vzťah ku kolegom**

1. Registrovaná osoba uznáva, že kvalita interakcií s kolegami môže ovplyvniť kvalitu služieb, ktorú dostávajú klienti, preto rozvíja pozitívne pracovné vzťahy a  spôsob komunikácie s kolegami, s cieľom zabezpečiť klientovi najlepšie služby.
2. Registrovaná osoba, ktorá poskytuje psychologickú činnosť alebo psychoterapeutickú činnosť klientovi, ktorému sa už poskytuje odborná činnosť iným odborníkom, spolupracuje s týmto odborníkom tak, aby maximalizovali pomoc klientovi a minimalizovali riziko nesúladu, prípadne kontraindikácií v poskytovanej pomoci.
3. Registrovaná osoba rešpektuje aj iné prístupy, ktoré sú založené na vedeckých a empirických základoch a uznáva odborné postupy iných profesijných skupín.
4. Registrovaná osoba dbá na profesionálnu integritu a dodržiavanie etických princípov ostatných príslušníkov profesie.

**Čl. VII**

**Vzťah k verejnosti**

1. Registrovaná osoba, ktorá poskytuje rady alebo odporúčania prostredníctvom verejných prednášok, demonštrovania ukážok z praxe, rozhlasových alebo televíznych programov, nahrávok, tlačených článkov alebo iných médií, si je vedomá, že preberá zodpovednosť za to, že vyhlásenia prezentujú úroveň aktuálneho odborného poznania v psychologickej činnosti alebo psychoterapeutickej činnosti.
2. Pri osobných vyhláseniach vo verejnom priestore registrovaná osoba deklaruje, že hovorí o svojich vlastných názoroch a nereprezentuje všetkých príslušníkov profesie.
3. Registrovaná osoba aktívne prispieva k vzdelávaniu verejnosti o význame duševného zdravia, prevencii a včasnej intervencii pri psychických poruchách.
4. Registrovaná osoba nepropaguje služby spôsobom, ktorý by mohol viesť k neprimeranému nátlaku na potenciálnych klientov alebo ktorý by mohol vytvárať neprimerané očakávania od poskytnutej služby.
5. Registrovaná osoba sa zaväzuje, že nebude podliehať komerčným tlakom, ktoré by mohli ovplyvniť kvalitu poskytovaných služieb alebo ich etické rozhodovanie.

**Čl. VIII**

**Záverečné ustanovenia**

1. Registrovaná osoba je pri registrácii v Slovenskej komore psychológov povinná oboznámiť sa s týmto etickým kódexom a s ním súvisiacimi inými internými predpismi a dodržiavať ich.
2. V prípade porušenia dodržiavania zásad uvedených v tomto kódexe, sú kontrolný výbor Slovenskej komory psychológov a disciplinárna komisia Slovenskej komory psychológov alebo iné orgány Slovenskej komory psychológov v rámci kompetencie definovanej vo vnútorných predpisoch Slovenskej komory psychológov, oprávnení riešiť podnet voči registrovanej osobe.
3. V prípade, že zásady uvedené v tomto etickom kódexe sú v rozpore s platnými právnymi predpismi alebo niektoré zásady tento etický kódex neupravuje, postupuje sa podľa príslušného právneho predpisu.

**Príloha č. 2 k zákonu č. ..../2025 Z. z.**

**Poplatky**

1. poplatok za zápis registrovanej osoby do registra ............................................. 13 eur,
2. ročný poplatok registrovanej osoby za každý, aj neskončený rok trvania zápisu v registri .............................................................................................................. 15 eur,
3. poplatok za výpis z registra, za každú stranu ................................................. 3,50 eura,
4. poplatok za zápis inej zmeny údajov zapísaných v registri .................................10 eur,
5. poplatok za vydanie licencie ............................................................................... 66 eur.

**Čl. II**

Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 300/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 192/2018 Z. z., zákona č. 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 Z. z., zákona č. 82/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 358/2021 Z. z., zákona č. 532/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 102/2022 Z. z., zákona č. 125/2022 Z. z., zákona č. 267/2022 Z. z., zákona č. 331/2022 Z. z., zákona č. 390/2022 Z. z., zákona č. 420/2022 Z. z., zákona č. 494/2022 Z. z., zákona č. 495/2022 Z. z., zákona č. 518/2022 Z. z., zákona č. 110/2023 Z. z., zákona č. 119/2023 Z. z., zákona č. 293/2023 Z. z., zákona č. 529/2023 Z. z., zákona č. 40/2024 Z. z., zákona č. 125/2024 Z. z., zákona č. 144/2024 Z. z., zákona č. 201/2024 Z. z., zákona č. 360/2024 Z. z., zákona č. 361/2024 Z. z., zákona č. 362/2024 Z. z. . zákona č. 363/2024 Z. z. a zákona č. 23/2025 Z. z. sa mení a dopĺňa takto:

1. Poznámka pod čiarou k odkazu 17a znie:

„17a) § 90e zákona č. 138/2019 Z. z. v znení zákona č. 92/2022 Z. z.”.

1. V § 45 sa odsek 1 dopĺňa písmenom ar), ktoré znie:

„ar) zabezpečuje reguláciu povolaní a činností zameraných alebo majúcich vplyv na ochranu, zachovanie a navrátenie zdravia.”.

**Čl. III**

Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z., zákona č. 351/2005 Z. z., zákona č. 538/2005 Z. z., zákona č. 282/2006 Z. z., zákona č. 527/2006 Z. z., zákona č. 673/2006 Z. z., uznesenia Ústavného súdu Slovenskej republiky č. 18/2007 Z. z., zákona č. 272/2007 Z. z., zákona č. 330/2007 Z. z., zákona č. 464/2007 Z. z., zákona č. 653/2007 Z. z., uznesenia Ústavného súdu Slovenskej republiky č. 206/2008 Z. z., zákona č. 284/2008 Z. z., zákona č. 447/2008 Z. z., zákona č. 461/2008 Z. z., zákona č. 560/2008 Z. z., zákona č. 192/2009 Z. z., zákona č. 214/2009 Z. z., zákona č. 8/2010 Z. z., zákona č. 133/2010 Z. z., zákona č. 34/2011 Z. z., zákona č. 250/2011 Z. z., zákona č. 362/2011 Z. z., zákona č. 390/2011 Z. z., zákona č. 512/2011 Z. z., nálezu Ústavného súdu Slovenskej republiky č. 5/2012 Z. z., zákona č. 185/2012 Z. z., zákona č. 313/2012 Z. z., zákona č. 324/2012 Z. z., zákona č. 41/2013 Z. z., zákona č. 153/2013 Z. z., zákona č. 204/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 333/2014 Z. z., zákona č. 53/2015 Z. z., zákona č. 77/2015 Z. z., zákona č. 393/2015 Z. z., zákona č. 422/2015 Z. z., zákona č. 428/2015 Z. z., zákona č. 91/2016 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 92/2017 Z. z., zákona č. 257/2017 Z. z., zákona č. 336/2017 Z. z., zákona č. 351/2017 Z. z., zákona č. 4/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 270/2018 Z. z., zákona č. 351/2018 Z. z., zákona č. 374/2018 Z. z., zákona č. 139/2019 Z. z., zákona č. 212/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 125/2020 Z. z., zákona č. 158/2020 Z. z., zákona č. 243/2020 Z. z., zákona č. 319/2020 Z. z., zákona č. 346/2020 Z. z., nálezu Ústavného súdu Slovenskej republiky č. 347/2020 Z. z., zákona č. 392/2020 Z. z., zákona č. 393/2020 Z. z., zákona č. 9/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 264/2021 Z. z., zákona č. 310/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 92/2022 Z. z., zákona č. 266/2022 Z. z., zákona č. 267/2022 Z. z., zákona č. 341/2022 Z. z., zákona č. 390/2022 Z. z., zákona č. 419/2022 Z. z., zákona č. 495/2022 Z. z., zákona č. 518/2022 Z. z., zákona č. 119/2023 Z. z., zákona č. 285/2023 Z. z., zákona č. 310/2023 Z. z., zákona č. 125/2024 Z. z., zákona č. 201/2024 Z. z., zákona č. 278/2024 Z. z., zákona č. 309/2024 Z. z., zákona č. 360/2024 Z. z., zákona č. 361/2024 Z. z., zákona č. 363/2024 Z. z., zákona č. 367/2024 Z. z. a zákona č. 23/2025 Z. z. sa mení takto:

1. V § 47g ods. 3 sa slová „podľa osobitného predpisu36aa), ak je bezúhonná (§ 38) a požiada o zápis do zoznamu členov.“ nahrádzajú slovami „alebo psychoterapeutickej činnosti podľa osobitného predpisu.36aa)“.

Poznámka pod čiarou k odkazu 36aa znie:

„36aa) Zákon č. .../2025 Z. z. o psychologickej činnosti a psychoterapeutickej činnosti a o zmene a doplnení niektorých zákonov.”.

2. V § 47g sa vypúšťajú odseky 4 a 5 .

3. V § 62 ods. 1 sa vypúšťajú slová „alebo fyzickej osoby, ktorá je odborne spôsobilá na výkon psychologickej činnosti podľa osobitného predpisu.36aa)”.

4. V § 62 odsek 11 znie:

„(11) Slovenská komora psychológov registruje zdravotníckych pracovníkov, ktorí vykonávajú povolanie psychológ, a ďalšie osoby, ak tak ustanovuje osobitný predpis.36aa)”.

5. V § 64 odsek 4 znie:

„(4) Slovenská komora psychológov poskytuje z registra podľa odseku 3 národnému centru údaje zdravotníckych pracovníkov, ktorí vykonávajú povolanie psychológ podľa § 27 ods. 2.”.

**Čl. IV**

Zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení zákona č. 330/2007 Z. z., zákona č. 643/2007 Z. z., zákona č. 215/2008 Z. z., zákona č. 466/2008 Z. z., zákona č. 317/2009 Z. z., zákona č. 180/2011 Z. z., zákona č. 185/2014 Z. z., zákona č. 219/2014 Z. z., zákona č. 310/2014 Z. z., zákona č. 131/2015 Z. z., zákona č. 175/2015 Z. z., zákona č. 378/2015 Z. z., zákona č. 91/2016 Z. z., zákona č. 125/2016 Z. z., zákona č. 351/2017 Z. z., zákona č. 61/2018 Z. z., zákona č. 177/2018 Z. z., zákona č. 231/2019 Z. z., zákona č. 89/2020 Z. z., zákona č. 331/2020 Z. z., zákona č. 310/2021 Z. z., zákona č. 418/2021 Z. z., zákona č. 199/2022 Z. z., zákona č. 345/2022 Z. z., zákona č. 376/2022 Z. z., zákona č. 50/2023 Z. z., zákona č. 192/2023 Z. z., zákona č. 40/2024 Z. z., zákona č. 176/2024 Z. z. a zákona č. 376/2024 Z. z. sa mení a dopĺňa takto:

1. § 3 sa dopĺňa odsekom 5, ktorý znie:

„(5) Na výkon psychologickej činnosti a psychoterapeutickej činnosti na účely sociálnoprávnej ochrany detí a sociálnej kurately sa vzťahuje osobitný predpis.3b)“.

Poznámka pod čiarou k odkazu 3b znie:

„3b) Zákon č. .../2025 Z. z. o psychologickej činnosti a psychoterapeutickej činnosti a o zmene a doplnení niektorých zákonov.“.

2. V § 38 ods. 1 druhá veta znie: „Najmenej jeden člen tímu musí spĺňať odbornú spôsobilosť na výkon psychologickej činnosti psychológom podľa osobitného predpisu.3b)“.

3. V § 58 ods. 4 a § 93 ods. 4 sa nad slovom „predpisu“ odkaz „45)“ nahrádza odkazom „3b)“

Poznámka pod čiarou k odkazu 45 sa vypúšťa.

4. V § 93 ods. 4 sa slová „získali vysokoškolské vzdelanie druhého stupňa v študijnom odbore psychológia“ nahrádzajú slovami „spĺňajú odbornú spôsobilosť na výkon psychologickej činnosti psychológom podľa osobitného predpisu3b)“.

5. V § 93 odsek 13 znie:

„(13) Ak treba zabezpečiť sociálnoprávnu ochranu detí a sociálnu kuratelu psychoterapeutickou činnosťou, môžu psychoterapeutickú činnosť vykonávať, ako súčasť vykonávaných opatrení sociálnoprávnej ochrany detí a sociálnej kurately, len fyzické osoby, ktoré spĺňajú odbornú spôsobilosť na výkon psychoterapeutickej činnosti podľa osobitného predpisu.3b)“.

**Čl. V**

Tento zákon nadobúda účinnosť 1. júla 2025.

1. ) Zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov. [↑](#footnote-ref-2)
2. ) Napríklad zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov, zákon č. 4/2001 Z. z. o Zbore väzenskej a justičnej stráže v znení neskorších predpisov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov, zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov, zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov. [↑](#footnote-ref-3)
3. ) Napríklad zákon č. 73/1998 Z. z. v znení neskorších predpisov, zákon č. 4/2001 Z. z. v znení neskorších predpisov, zákon č. 215/2004 Z. z. v znení neskorších predpisov, zákon č. 578/2004 Z. z. v znení neskorších predpisov, zákon č. 305/2005 Z. z. v znení neskorších predpisov, zákon č. 245/2008 Z. z. v znení neskorších predpisov, zákon č. 281/2015 Z. z. v znení neskorších predpisov, zákon č. 138/2019 Z. z. v znení neskorších predpisov. [↑](#footnote-ref-4)
4. ) Napríklad zákon č. 138/2019 Z. z. v znení neskorších predpisov, zákon č. 245/2008 Z. z. v znení neskorších predpisov, zákon č. 305/2005 Z. z. v znení neskorších predpisov. [↑](#footnote-ref-5)
5. ) Zákon č. 578/2004 Z. z. v znení neskorších predpisov. [↑](#footnote-ref-6)
6. ) Napríklad zákon č. 138/2019 Z. z. v znení neskorších predpisov, zákon č. 245/2008 Z. z. v znení neskorších predpisov, zákon č. 305/2005 Z. z. v znení neskorších predpisov. [↑](#footnote-ref-7)
7. ) § 45 ods. 1 písm. ar) zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. [↑](#footnote-ref-8)
8. ) Napríklad zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov, zákone č. 305/2005 Z. z v znení neskorších predpisov, § 36 písm. m) zákona č. 138/2019 Z. z. v znení neskorších predpisov. [↑](#footnote-ref-9)
9. ) Zákon č. 138/2019 Z. z. v znení neskorších predpisov. [↑](#footnote-ref-10)
10. ) Zákon č. 578/2004 Z. z. v znení neskorších predpisov. [↑](#footnote-ref-11)
11. ) § 62 ods. 1 zákona č. 578/2004 Z. z. v znení neskorších predpisov. [↑](#footnote-ref-12)
12. ) Napríklad Zákonník práce, zákon č. 73/1998 Z. z. v znení neskorších predpisov, zákon č. 4/2001 Z. z. v znení neskorších predpisov, zákon č. 215/2004 Z. z. v znení neskorších predpisov, zákon č. 578/2004 Z. z. v znení neskorších predpisov, zákon č. 305/2005 Z. z. v znení neskorších predpisov, zákon č. 245/2008 Z. z. v znení neskorších predpisov, zákon č. 281/2015 Z. z. v znení neskorších predpisov, zákon č. 138/2019 Z. z. v znení neskorších predpisov. [↑](#footnote-ref-13)
13. ) § 10 zákona č. 578/2004 Z. z. v znení neskorších predpisov. [↑](#footnote-ref-14)
14. ) § 11 zákona č. 578/2004 Z. z. v znení neskorších predpisov. [↑](#footnote-ref-15)
15. ) § 30 zákona č. 578/2004 Z. z. v znení neskorších predpisov. [↑](#footnote-ref-16)
16. ) § 2 ods. 10 zákona č. 576/2004 Z. z. v znení neskorších predpisov. [↑](#footnote-ref-17)
17. ) Napríklad § 16a zákona č. 578/2004 Z. z. v znení neskorších predpisov, § 58 zákona č. 305/2005 Z. z. v znení neskorších predpisov, § 18 ods. 4 písm. b) zákona č. 281/2015 Z. z. v znení neskorších predpisov, § 8 ods. 9 zákona č. 378/2015 Z. z. o dobrovoľnej vojenskej príprave a o zmene a doplnení niektorých zákonov v znení neskorších predpisov, vyhláška Ministerstva spravodlivosti Slovenskej republiky č. 307/2022 Z. z., ktorou sa ustanovujú podrobnosti o výberovom konaní na funkciu sudcu. [↑](#footnote-ref-18)
18. ) § 33, 34 a 34a zákona č. 578/2004 Z. z. v znení neskorších predpisov. [↑](#footnote-ref-19)
19. ) § 16b zákona č. 576/2004 Z. z. v znení neskorších predpisov. [↑](#footnote-ref-20)
20. ) Napríklad zákon č. 578/2004 Z. z. v znení neskorších predpisov, zákon č. 138/2019 Z. z. v znení neskorších predpisov, zákon č. 245/2008 Z. z. v znení neskorších predpisov, zákon č. 305/2005 Z. z. v znení neskorších predpisov, zákon č. 281/2015 Z. z. v znení neskorších predpisov, zákon č. 73/1998 Z. z. v znení neskorších predpisov, zákon č. 215/2004 Z. z. v znení neskorších predpisov, zákon č. 4/2001 Z. z. v znení neskorších predpisov. [↑](#footnote-ref-21)
21. ) Zákon č. 576/2004 Z. z. v znení neskorších predpisov.

    Zákon č. 578/2004 Z. z. v znení neskorších predpisov. [↑](#footnote-ref-22)
22. ) § 2 ods. 42 v spojení s § 16 b) zákona č. 576/2004 Z. z. v znení neskorších predpisov. [↑](#footnote-ref-23)
23. ) Nariadenie vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov. [↑](#footnote-ref-24)
24. ) § 16 ods. 1 písm. a) zákona č. 576/2004 Z. z. v znení neskorších predpisov. [↑](#footnote-ref-25)
25. ) Napríklad zákon č. 578/2004 Z. z. v znení neskorších predpisov. [↑](#footnote-ref-26)
26. ) Nariadenie vlády Slovenskej republiky č. 296/2010 Z. z. [↑](#footnote-ref-27)
27. ) § 49 zákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov. [↑](#footnote-ref-28)
28. ) Napríklad zákon č. [73/1998 Z. z.](https://www.slov-lex.sk/ezbierky-fe/pravne-predpisy/SK/ZZ/1998/73/) v znení neskorších predpisov, zákon č. [315/2001 Z. z.](https://www.slov-lex.sk/ezbierky-fe/pravne-predpisy/SK/ZZ/2001/315/) o Hasičskom a záchrannom zbore v znení neskorších predpisov, [§ 79 ods. 1 písm. d)](https://www.slov-lex.sk/ezbierky-fe/pravne-predpisy/SK/ZZ/2005/305/#paragraf-79.odsek-1.pismeno-d) a [ods. 4](https://www.slov-lex.sk/ezbierky-fe/pravne-predpisy/SK/ZZ/2005/305/#paragraf-79.odsek-4) zákona č. [305/2005 Z. z.](https://www.slov-lex.sk/ezbierky-fe/pravne-predpisy/SK/ZZ/2005/305/) v znení neskorších predpisov, § 38 zákona č. 578/2004 Z. z. v znení neskorších predpisov, § 15 zákona č. 138/2019 Z. z. v znení neskorších predpisov. [↑](#footnote-ref-29)
29. ) § 12, § 16 a § 21 ods. 5 zákona č. 192/2023 Z. z. o registri trestov a o zmene a doplnení niektorých zákonov v znení neskorších predpisov. [↑](#footnote-ref-30)
30. ) Zákon č. 576/2004 Z. z. v znení neskorších predpisov.

    Zákon č. 578/2004 Z. z. v znení neskorších predpisov. [↑](#footnote-ref-31)
31. ) Napríklad zákon č. 305/2005 Z. z. v znení neskorších predpisov. [↑](#footnote-ref-32)
32. ) § 63 a 64 zákona č. 578/2004 Z. z. v znení neskorších predpisov. [↑](#footnote-ref-33)
33. ) [Čl. 1 ods. 4 ústavného zákona č. 227/2002 Z. z.](https://www.slov-lex.sk/pravne-predpisy/SK/ZZ/2002/227/#ustavnyclanok-1.odsek-4) o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov. [↑](#footnote-ref-34)
34. ) § 19 ods. 4 zákon č.  319/2002 Z. z. o obrane Slovenskej republiky v znení zákona č. 570/2005 Z. z., § 22 ods. 5 a 6 zákona č. 179/2011 Z. z.  o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov. § 17 ods. 1 až 3 zákona č. 370/2005 Z. z. o brannej povinnosti a o zmene a doplnení niektorých zákonov v znení neskorších predpisov. [↑](#footnote-ref-35)
35. ) Napríklad § 79 zákona č. 578/2004 Z. z. v znení neskorších predpisov. [↑](#footnote-ref-36)
36. ) Napríklad zákon č. 305/2005 Z. z. v znení neskorších predpisov, zákon č. 576/2004 Z. z. v znení neskorších predpisov. [↑](#footnote-ref-37)
37. ) Napríklad zákon č. 576/2004 Z. z. v znení neskorších predpisov. [↑](#footnote-ref-38)
38. ) Napríklad [§ 18](https://www.slov-lex.sk/ezbierky-fe/pravne-predpisy/SK/ZZ/2004/576/#paragraf-18), [24 a 25 zákona č. 576/2004 Z. z.](https://www.slov-lex.sk/ezbierky-fe/pravne-predpisy/SK/ZZ/2004/576/#paragraf-24) v znení neskorších predpisov. [↑](#footnote-ref-39)
39. ) § 10 ods. 1 Trestného poriadku. [↑](#footnote-ref-40)
40. ) § 73 ods. 2 zákona č. 305/2005 Z. z. v znení neskorších predpisov. [↑](#footnote-ref-41)
41. ) § 201, 201a, 201b a 202 Trestného zákona. [↑](#footnote-ref-42)
42. ) Napríklad § 179 až 181 Trestného zákona. [↑](#footnote-ref-43)
43. ) § 199 Trestného zákona. [↑](#footnote-ref-44)
44. )§ 200 Trestného zákona. [↑](#footnote-ref-45)
45. ) Napríklad [§ 179](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-179), [368](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-368), 371 a 372 Trestného zákona. [↑](#footnote-ref-46)
46. ) § 203 Trestného zákona. [↑](#footnote-ref-47)
47. ) Napríklad [§ 208](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-208) a 420 Trestného zákona. [↑](#footnote-ref-48)
48. ) Napríklad [§ 155 až 158](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-155), 171 až 173, [174, 175, 176](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-174), [205 až 207](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-205) a [209 až 211 Trestného zákona](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-209). [↑](#footnote-ref-49)
49. ) Napríklad [§ 179 Trestného zákona](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-179). [↑](#footnote-ref-50)
50. ) Napríklad [§ 208](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-208) a [420 Trestného zákona](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-420). [↑](#footnote-ref-51)
51. ) Napríklad [§ 155 až 158](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-155), [171 až 174](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-171), [176](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-176), [207](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-207), [209 a 210 Trestného zákona](https://www.slov-lex.sk/ezbierky-fe/pravne-predpisy/SK/ZZ/2005/300/#paragraf-209). [↑](#footnote-ref-52)
52. ) Napríklad § 80 ods. 3 zákona č. 578/2004 Z. z. v znení neskorších predpisov. [↑](#footnote-ref-53)
53. ) § 2 ods. 43 zákona č. 576/2004 Z. z. v znení neskorších predpisov. [↑](#footnote-ref-54)
54. ) Napríklad § 24 a 25 zákona č. 576/2004 Z. z. v znení neskorších predpisov.

    [↑](#footnote-ref-55)
55. ) Zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. [↑](#footnote-ref-56)
56. ) § 16b zákona č. 576/2004 Z. z. v znení neskorších predpisov.

    [↑](#footnote-ref-57)
57. ) Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.

    [↑](#footnote-ref-58)
58. ) Zákon č. 578/2004 Z. z. v znení neskorších predpisov.

    Nariadenie vlády Slovenskej republiky č. 296/2010 Z. z. v znení neskorších predpisov. [↑](#footnote-ref-59)
59. ) § 39 zákona č. 578/2004 Z. z. v znení neskorších predpisov. [↑](#footnote-ref-60)
60. ) Napríklad § 40 zákona č. 578/2004 Z. z. v znení neskorších predpisov. [↑](#footnote-ref-61)
61. ) § 47g zákona č. 578/2004 Z. z. v znení neskorších predpisov. [↑](#footnote-ref-62)
62. ) Zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov. [↑](#footnote-ref-63)
63. ) § 2 ods. 1 písm. e) zákona Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov. [↑](#footnote-ref-64)
64. ) § 50 a § 51 zákona č. 578/2004 Z. z. v znení neskorších predpisov. [↑](#footnote-ref-65)
65. ) § 51 zákona č. 578/2004 Z. z. v znení neskorších predpisov.

    [↑](#footnote-ref-66)
66. ) § 62 ods. 11 zákona č. 578/2004 Z. z. v znení neskorších predpisov. [↑](#footnote-ref-67)
67. ) § 68 ods. 1 písm. a) až c) zákona č. 578/2004 Z. z. v znení neskorších predpisov. [↑](#footnote-ref-68)
68. ) Živnostenský zákon. Obchodný zákonník. [↑](#footnote-ref-69)
69. ) § 68 až 75 zákona č. 578/2004 Z. z. [↑](#footnote-ref-70)
70. ) § 59 zákona č. 578/2004 Z. z. v znení neskorších predpisov. [↑](#footnote-ref-71)
71. ) § 66 a 67 zákona č. 578/2004 Z. z. v znení neskorších predpisov. [↑](#footnote-ref-72)
72. ) § 62 zákona č. 578/2004 Z. z. v znení neskorších predpisov. [↑](#footnote-ref-73)